Judas 1 (Jude 1)\nJudas cakuat nih a chim duhmi cu, Khrihfa ka si aa ti ṭung i cawnpiaktu hmaanlo a simi hna Khrihfami nih kan i ralrin a herhning kha a si. Peter kuat hnihnak nih a chim ve bantuk khan, hi cakuat zong nih hin, “Pathian nih a mi hna voi khat ah zungzal ca za lak in a pekmi hna zumhnak ruangah khan a dongh tiangin fek tein um ko u,” a ti ve hna.\nCawnpiaktu ṭhalo pawl ziaza,\ncawnpiaknak le rawhnak 3-16\nZumhnak fek tein i tlaihforhnak 17-23\n1Jesuh Khrih sal le Jeim nau a simi Judas nih,\nPathian kawhmi, Pathian kan Pa dawtnak chung le Jesuh Khrihhuhphenhnak chungah a ummi kha, ca kan kuat hna. *1: Mat 13:55; Mar 6:3\n2Zaangfahnak le daihnak le dawtnak cu tlamtling tein nan ta si ko hna seh.\nCawnpiaktu Hmaanlo Pawl\n3Ka dawtmi ka hawile hna, kan dihlak in kan i hrawmmi khamhnak kong kha ca in, in chim hna ning ti cu ka duh zungzalmi a si. Sihmanhsehlaw atu ah hin, Pathian nih voi khat ah za lak in a mi a pekmi hna zumhnak kha rak ṭanh u, tiah in chimh hna kha a herh hringhran in ka hngalh caah cu kong cu ca in kua loin kan um kho hna lo. 4Zeicahtiah kan lakah hin Pathian zei i a rel lomi kha kan hngalh loin an lut i anmah ziaza ṭhalo thuhphenhnak caah khan Pathian vel kong kha ahmaan loning in an chim i kan Uktu le kan Bawipa a simi Jesuh Khrih kha an hlawt. Hi bantuk mi hna cu sualphawt an si lai ti kha Cathiang nih hlanpi in a rak chimchung cang. 5Cucaah cun nan hngalh dihmi a si ko nain, Bawipa nih Israel mi cu Izipt ram chungin a chuahter hna i sihmanhsehlaw a hnuah a zum lomi cu a thah hnanak kong kha theihter ṭhan kan duh hna. *5: Exo 12:51; Nam 14:29-30 6Cun Pathian nih, hi vial hi nan nawl ngeihmi a si lai, tiah a ti i cu chung i a um duh lomi vancungmi hna kong kha philh hlah u. Vawlei tang muihnak ah khin thir cikcin in zungzal an hren hna i sualphawt an si lai ni, ni lianngan a phak tiang cuka ah cun Pathian nih a chiah hna lai. 7Cun Sodom le Gomorrah le an pawngkam i a ummi khua hna kha philh hna hlah u. Cu khua mi hna nih cun, kha vancungmi hna bantuk khan, nu le pa sualnak kha an tuah i hawi ningkel hmanh in an tuah lo. Annih nih mei hremnak kha zungzal in an huah i cucu mi vialte ca in ralrin peknak a fiang komi thil a si. *7: Gen 19:1-24\n8Atu kan caan i a ummi hna zong cu, cu bantuk cu an si ve. An mang nih khan anmah pum lila cungah a sualter hna; Pathian nawlbia kha zei ah rel loin a umter hna i vancungmi kha a serhsatter hna. 9Vancungmi lak i upa bik Mikhael hmanh, cu bantuk cun a um lo. Moses ruak cu aho nih dah a co lai, ti i Khuachia he an i al lioah khan, Mikhael nih cun Khuachia kha serhsat in sual a phaw ngam lo. “Bawipa nih an sik,” ti tu in a ti. *9: Dan 10:13, 21; 12:1; Biat 12:7; Deu 34:6; Zek 3:2 10Sihmanhsehlaw hi mi hna nih hin cun an hngalh lomi thil paoh kha zeirello in an um; cun saram bantukin chuahpimi pumsa duhnak in an hngalhmi kha anmah a hrawktu hna thil cu an si. 11An caah ṭihnung a va si dah! Kain lam kha an zul. Tangka an duh ruangah Balaam nih palhnak a rak tuahmi leiah khan an kal ve. Korah nih Moses a rak doh bantuk khan mi doh an duh ve i amah bantuk khan hrawh an si ve. *11: Gen 4:3-8; Nam 22:1-35; 36:1-35 12Annih cu hawikomhnak rawl nan dum ṭi tik i rawl lak i hnawm a ummi bantuk khi an si, ningzah zeihmanh hngal loin an ei i an ding. Anmah zawn lawng an i ruat. Ruah a chungah a um lomi khuadawm, thli nih a choih lengmangmi bantuk khi an si. Fur caan hmanh i thei a tlai lomi thingkung bantuk an si; a hram bongh i a thi taktakmi thingkung bantuk an si. 13Rili tilet ṭihnung bantuk an si, ningzak a simi an tuahsernak cu tilet buanbara bantukin an lang. A vak a vaimi arfi bantuk an si, cu arfi hna cu Pathian nih muihnak a thuk bik chungah khin hmun a chiahpiak ko hna.\n14Cun Adam thawk in vun rel i paruknak a simi Enok nih khan hi hna kong cu hlanpi ah hitin a rak chim, *14: Gen 5:18, 21-24 15“Zohhmanh, mi vialte kha an bia ceih awk le Pathian zei i a rel lomi misual vialte kha Pathian zeirello in an um ruang i an tuahmi sualnak vialte le Pathian kha zeirello in an thangchiatnak vialte ruang i sualphawt awkah, Bawipa cu a vancungmi mithiang rel cawk lo hna he an ra lai,” a ti.\n16Hi mi hna hi a zungzal in an phun an zai i midang kha an mawhchiat zungzal hna; a sualmi an duhnak kha an zulh; anmah le anmah kha an i thangṭhat i anmah duhning paoh in thil a kal khawh nakhnga midang kha heh tiah an fak hna.\nRalrin Peknak le Cawnpiaknak\n17Sihmanhsehlaw ka hawile hna, kan Bawipa Jesuh Khrih lamkaltu hna nih an rak chimchungmi kha philh hlah u. 18An in chimhmi hna cu, “Donghnak ni a phak tikah cun, nanmah an nihsawhtu hna le a ṭha lomi an pumsa duhnak lawng a zulmi hna kha an chuak lai,” ti pei a si kha. *18: 2Pet 3:3 19Hi hna cu ṭhennak a chuahtertu, an pumsa duhnak nih a ukmi, Thlarau a ngei lomi an si. 20Sihmanhsehlaw ka hawile hna, nannih cu a thiang bikmi nan zumhnak cungah khan fek chin lengmang in i sa chin lengmang ko u. Thiang Thlarau ṭhawnnak thawng khan thlacam u law 21Pathian dawtnak chungah khan um ko u. Cun kan Bawipa Jesuh Khrih nih zaang an fah hna ruang i zungzal nunnak an pek hna lai ni cu hngak ko u.\n22Lung awṭawm in a ummi kha an cungah zaangfahnak ngei u; 23mei chung khan chuah hna u law khamh hna u. Cun midang zong kha ṭih le hmaizah kemh hna u, sihmanhsehlaw an pumsa duhnak an nehmi puan hrimhrim kha cu hua hna u.\nThlacamnak le Thangṭhatnak\n24Tlu loin an umter khotu hna le a hmaika ah soi awk zeihmanh um lo le lunglawm tein an chuahpi khotu hna — 25kan Pathian le kan Khamhtu cungah cun, a liam ciami caan vialte in atu caan in zungzal caan tiang, kan Bawipa Jesuh Khrih thawngin, lianhngannak le sunparnak le ṭhawnnak le nawlngeihnak cu, um zungzal ko seh! Amen.


Falam Pengah Angki Dum Le Tawhrolh Dum Lukhuh Dum Le Mask Dum Hman Lo Dingin Thawng An Thanh - Chin Eleven News\nA tulio Falam pengboruak a chiat tuk lio a si i, khua kiangkap ah ralhrang a vak vai mi tampi an um caah mipi ralring taktak kan herh ko. Khua chung lutchuak mi na si ah cun hnipuan dum i hruk lo dingin Falam CDM supporter nih thawng an thanh.\nFalam khuachung siseh khualeng siseh khual lengin falam nan rak panh a si ahcun hnipuan dum i hruk bak lo ding, tiah an thanh chih. Falam in kan chuah ah siseh, kan luh ah siseh kan motor cycle ah (အလံ) rang Thanhtar tem chih sihlaw kan him bik lai. hmur tuamnak Mask kan hman a si zongah a dum mi hman lo ah a tha.\nMipi himnak caah Falam CDM Supporter nih thawngthanhnak an nei i, Falam khuachung zongah zaan ah a herh tuk lo ahcun a ho hmanh kan chuakvak lo a tha tiah an tar chih.thildum i hruk lo ding le Thanhtar a rang mi kan hman lai tiah an chim duhnak cu mipi kan i palh lo nak dingah le kan himnak ding a si i, cucu zulh khawh i zuam cio hna usih. Falam CDM Sporters\nRelchap: Zahan Yangon khua chung ah SAC uico phu pawl nih hramhram in tlaihkhihnak an tuah caah mino minung panga hn cu inn dot sang cung in an tla i an nunnak a liam.Cun minung pahnih SAC uico pawl nih an tlaih hna i an tuk velh hna.


KOLOSE 2 (HKB)\nHakha BibleKOLOSE 2< = >\n1 Nanmah le Laodisia khuami le mipum in a ka hmu bal lomi hna nih nan caah zeitluk rethei in dah ka òuan tawn ti nan theih ka duh. 2 Dawtnak in i fonhtonh awk an lung a thawh i zeizong kong ah hngalhnak tampi an ngeih i Pathian biakenret, Khrih amah hrimhrim cu an hngalh ka duh caah a si. 3 Amah ah cun fimthiamnak le hngalhnak biakenret vialte aa phum dih. 4 Ahohmanh nih a si òung lomi si dawh a simi in an in hlen hna lo nakhnga caah hihi ka chim. 5 Mipum in nan sinah um hmanh hlah ning law thlarau in ka um i Khrih ah nan zumh fehning le nan felning ka hmuh caah ka tha a nuam.\n6 Cu a si caah Khrih Jesuh Bawipa cu nan cohlan cang bantukin amah ah cun nung ko u. 7 Amah ah cun hram thla u law nan nunnak cu sersiam in nan zumhnak ah fek ko u law cawpiak nan rak si bantuk khan lawmhnak chim lengmang ko u. 8 Khrih in a chuak lomi, khuachia in a chuakmi vawlei cawnpiaknak hmaan lo, vawlei nunphung timi rophung sawhsawh in ahohmanh nih in hleng hna hlah seh. 9 Zeitintiah amah ah cun taksa in Pathian sining tling cu khua a sa, 10 amah cu vawlei uknak le nawlngeihnak vialte lu a si i nannih zong amah ah cun nan tling cang. 11 Amah ah cun cuarpartan nan si, kut in tan a si lomi Khrih ah tan nan si deuh. 12 Baptisma innak ah khan amah he phum nan si, thihnak in a thawhtertu Pathian rianòuanmi zumhnak thawngin amah ah cun thawhter òhan ve nan si. 13 Nan i buarso ruang le taksa ah cuarpartan lo nan si caah nan thi, sihmanhsehlaw Khrih he an thawhter òhan hna i kan i buarsonak vialte cu a ngaihthiam cang.\n14 A kan ralchantu kan leiba òialnak phung le phai in òemchihmi cu a kan hrawhpiak i vailam cung i khenh chihnak in lo ko in a lak cang. 15 Amah nih uknak le huham cu hriam ngei loin a chiah hna i zapi hmuh ah mual a phoh hna i a tei hna.\n16 Cu a si caah ahohmanh nih ei le din kong le puai le thlathar le sabbath kong ah in soisel hna hlah seh. 17 Cu thil hna cu a ra laimi thladem lawng an si i a taktak tu cu Khrih ta a si. 18 Taksa nautatnak, vanmi biak awk le langhnak aa cherhchanmi, thisa ruah ningin a ruat i sullam ngei loin aa santermi hna nih nan cungah nawl ngei hna hlah seh. 19 Mah hna nih cun Lu kha fek tein an i tlaih lo. Cu Lu nih cun takpum dihlak chungah a ummi òengnge, hliah le cang a cawm i a kawmh hna i Pathian sin i òhanning in an òhang.\nCawnpiaktu Dik Lo Ralrin Peknak\n20 Vawlei uknak thlarau ah Khrih he nan thi ko cang nain zeitindah vawlei ta a simi bantukin nan nun ko rih? Zeitintiah phungphai ngeimi, 21 “Tlai hlah, tep hlah, tawng hlah,” timi cu nan zulh ko rih. 22 (Hi thil hna cu hman an si cangka an lo dih ko). Cu thil hna cu minung serchommi phung le cawnpiaknak an si ko. 23 Vanmi biaknak, taksa nautatnak le taksa hremnak te hna hi fimthiam in lang ko hmanh hna seh law taksa duhnak teinak ah zei san hmanh an tlai lo


Zaan i hngilh khawh lo le mitkuh cim lo ahcun, mah hang hi ding hmanh a tha tuk\nHomeTHEIHTLEIZaan i hngilh khawh lo le mitkuh cim lo ahcun, mah hang hi ding hmanh a tha tuk\nCHIN TECH April 15, 2020\nZaan i hngilh khawh lo le mitkuh cim lo ti tikah chikhat hngilh i thangh than lengman , thin thih khawh loin um ahcun a har tuk , zinglei thawh zong ah lu a ri , chunnitlak umtu a nuam lo . Cucaah zaan ah mitkuh thaw tein ih khawh na duh ahcun mah hang hi ding law a tha tuk mi a si . Mitkuh cim ahcun taksa le pum a nuam tuk .\nKhuaitizu keu 1/4\nCite keu 1/8\nUngsi keu 1`\nA cung lei phunthum cu na cawh ti hna lai i din khawh a si , tilum le a dihlak zong in cawh i din khawh a si . Na ih lai minute (5) duh ah na din piak lai .Mah ti in na din piak khawh ahcun zaan mitkuh cim lonak pum chung in a ummi Cortisol cu a zor ter . Cucaah zaan ah tha tein ih khawh a si .Khuaitizu lawng zong keu (1) or(2) in din piak khawh a si . Khuaitizu le cite cawh in din piak khawh a si .\nSecond (4) chung cu duhsah tein na thaw na chuah lai , cu hnu ah second (7) hrawng na dawp than lai , cu hnu ah second (8) chung hrawng duhsah tein na chuah than lai . Second tling in tuah khawh lo zong ah 1,2,3,4 tiin rel khawh a si . Mah ning zong hin mitkuh thawtnak tuah khawh a si .


MCO Chungah Dantatnak Kong He Pehtlaiin Thawng Dik Lomi – Chin Modern News\nMalaysia cozah nih MCO (Movement Control Order), an tuahmi ah lengchuah, minung pakhat lawng in mawtaw cit/mawngh, mask hruk lo, tbk ruangah dantatnak Rm 100, Rm 200 or Rm 300 liam ding timi kong he pehtlai in thawngpang dik lomi fianternak an hun tuah.\nMawtaw le minung pakhat naktam mawtaw an iciit ahcun Rm 300 dantat na si lai timi le hmaihmup (mask) hruk loin lengah a chuakmi cu Rm 200 dantat an si lai timi thawngpang cu a dik lomi a si tiah Malaysia palik nih alnak an tuah.\nPenang, Kepala Batas siin in Covid-19 zawtnak a ngeimi Indian miphun minung 4 hna cu an zam timi thawngpang zong a dik lomi a si tiah palik nih an langhter.\nRawlka thawt lo le rim chia theih phun in um zong khi Covid-19 zawtnak muisam a langhtertu symptoms phunkhat an si ve timi cu thawngpang dik lo a si tiah Health Ministry an langhter.\nCun Sungkai Lui, Sungai Ramal Dalam, Sungai Merab le Jalan Kebun areas pawl hna cun Covid-19 zawtnak a tam biknak hmun an si hna tiah Selangor National Security Council nih an langhter timi thawngpang zong a dih lomi a si tiah The Selangor Menteri Besar’s zung nin an langhter.\nMah bantukin MCO caan chungah palik pakhat khat nih liam ding dantat awk phaisa an in hal ahcun palik hman an si tak le tak lo, hngalhnak caah an palik sinak card kha ttha tein hal khawh an si.


Vawlei Cungah Top 10 A Phanmi Tili Chunglut Sangphawlawng (Tinbaw) Hna – Onlinenungak\nThazang a thawngmi ram ngan nihcun kum fatintein dollar billion tiang dihin an ram thawnnak an chap chin lengmang tawn. Ram kip tiawk in an ram himdamnak lei hrangah cunglei ralkap le tilei ralkap hna thazang cu an thawnter tawn hna. mah thil hna cu amak tukmi zongah kan ruat cio tihna lo, mahle ram cio himdamnak le thawn nak cu duhcio asi.\nTutan zongah hin thazang athawngmi ram hra hna kan rak langhter laii kan langhtermi chungah an ruahlo tukmi ram anrak itel zongah GFC ningin langhtermi asi tikha theihthiam aherh lai. Ti chung lut tinbaw hna zeitluk indah an rak biapit tiah cun 1942-1945 kum chungah khan Pacific rili chungah Japan ram chawlehthalnak tinbaw hna cu an rak hrawh dih dengmang kha asi.\n1. Norht Korea (tichunglut tinbaw 78). Tichunglut tinbaw tambik angeitu North Korea nihcun adihlak ah 78 tiang angeih. Mah hna dihlak cu diesel-electronic tinbaw an si dih hna. Noth Korea Yona Class tiah kawhmi tichunglut tinbaw pakhat nihcun 2020 kum lioah South Korea raltuknak tilawng cu pil laktein an rak thuat khawh.\nNorth Korea ram cu tichunglut tinbaw tambik angeitu asiko nain Soviet hman thingmi hna le an ramchung sermi tichunglut tinbaw tete hna an sitikah hin can saupi cu an nguh kho lailo. Zeiruang tiah cun raltuknak lei thilri ah an hmanmi phaisa nihcun ramdang a phanh khawh tilo ruangah asi.\n2. America (tichunglut tinbaw 74). America nihcun 1900 kum ah khan USS Holland minin tichunglut tinbaw an rak ser hnuah tuah cun mahnak tha chinmi tampi an serchuah lengmang cang. America cu a pahnihnak chiah asikonain chanthar tichunglut tinbaw tambik angeitu ah cun pakhat nak asi.\n1970-1990 kum chungah sermi LA Class raltuknak tichunglut tinbaw 40 hna cu tuni tiangah American ti chung ralkap hna nihcun an hman. Mah tinbaw cheukhat hnacu tuhrawng ral daih karlak teah hin chanthar he atlak ningin remh than an si.\n3. China (ti chungltu tinbaw 69). Tuluk ram nihcun amah ukmi rili hna ven nak dingah ralkap thazang a chuah cuahmahtu asi. Tuluk ram tichunglut tinbaw hna nihcun an ram in ahlat tuknak hmun tiang a kal theu tawn. Tuluk ram tichunglut tinbaw nihcun America le Russia hna tichunglut tinbaw hna cu phanlo hmanhsehlaw chanthar fimnak hmangin nuclear le rocket tiangin a kah khawh thiam.\nTuluk ram nihcun Nuclear tichunglut tinbaw tlawmpal telawng ngei hmanhsehlaw, diesel-electronic ti chungltu tinbaw 50 tiang a ngeihmi nih hin tuluk ram tichunglut tinbaw thazang thawn ning cang alanghter.\n4. Russia (tichunglut tinbaw 64). Russia tiralkap hna nihcun ram dang hna bantukin Soviet Union arak kehkuai ruangah 1990 kum hramthok hrawngah phaisalei harsatnak ruangah ralkap lei thazang arak thawn ter kholo. Mah hnu president Putin hruainak tangah ralkap thazang thawnter ahawng sii tuah cun vawleicung tiralkap tichunglut tibaw tambik angeitu pathum nak an phanh khawh cang.\nRussia nihcun an tichunglut tinbaw dihlak hnacu nuclear tichunglut tinbaw ah aser dih hnalo i Kilo diesel-electronic tichunglut tinbaw 20 tiang cu hman cuahmah an si. Russia ram nihcun a hlun cangmi tichunglut tinbaw hnacu chanthar tichunglut tinbaw ah an thlen peng ruangah hin a rauh hlan ah mahnak dirhmun sang a phan kolai.\n5. Iran (tichunglut tinbaw 31). Iran nihcun ralkap hmanding phaisa hnacu tiralkap hna thazang thawnter nak dingah nai kum thok khan an rak hman tawn ruangah tubantuk in a panganak dirhmun tiang a phanh khawhnak hi asi.\nIran tiralkap ah cun Russia chuak Kilo diesel-electronic pathum hnacu an tichunglut tinbaw hnalakah a thawngbikmi an si. Iran nihcun Persian Gulf hrawngah an tichunglut tinbaw hna cu an chiah tawn pinah ti chungah bomb kamhnak ah le anmah rak dohtu hna lehrulh nak hrangah an hman tiah theih asi.\n6. India (tichunglut tinbaw 19). India ram nihcun Russia le Germany chuak diesel-electronic tichunglut tinbaw hna cu an ngeih hna. India ram nihcun rocket kap chuak khomi tichunglut tinbaw tiangin an serkhawh. India rilipi hrawng hrang hna ah an tichunglut tinbaw hnacu an um tawn.\nIndia tiralkap hna nihcun nuclear kapchuak khotu tichunglut tinbaw serkhawh nak dingah tiin Russia Akula nuclear raltuknak tichunglut tinbaw cu an rak hlan. Sinain nuclear ti chungltu tinbaw sernak dingah cun phaisa tampi le can saupi tiang aherh ruangah tuah cun diesel-electronic tinbaw he lawng an um rih ko.\n7. Japan (tichunglut tinbaw 16). Japan ram cu vawlei cung ralpi pahnih nak adih hnuah khan cun anram upadi ruangah ralkap thazang nih arak der manh tuk konain tuhrawng chanthar minung hna nihcun thazang athawngmi chanthar ralkap serdingin an izuam khawh cang.\nJapan ram nihcun diesel-electronic tichunglut tinbaw hna an ngeihi 1994 kum lioah sermi ahlunbikmi tichunglut tinbaw le chanthar tichunglut tinbaw hna tiin phun hnih ah an then. Japan tiralkap nihcun a chuaktharbik tichunglut tinbaw Soryu Class an ngeihi mah nihcun hriamnam nganmi a kahchuah khawh pinah tichungah bomb zong a kamh khawh.\n8. Israel (tichunglut tinbaw 14). A thawngmi tiralkap kong chimah cun Israel ram cu a telve hrim hrim tawn. Israel tiralkap konglam cu fawibaitein theih khawh asilo. Rocket hna le tichunglut tinbaw tiangin angeitu ram asi.\nGFP ahcun Israel nihcun tichunglut tinbaw 14 angeih tiah tarlangh asi. Israel tichunglut tinbaw hna lakah Germany chuak Dolphin Class hna cu diesel-electronic tichunglut tinbaw an si hna i nuclear ralthuam tiangin a phur khotu le a kapchuak khotu an si.\n9. Turkey (tichunglut tinbaw). Turkey ram cu Germany chuak tichunglut tinbaw hnacu Germany hnuah tambik angeitu ram asi. Turkey ram tichunglut tinbaw hnacu Type 209 diesel-electronic tichunglut tinbaw hna an sii mah phun cu atambik zong asi.\nTurkey tiralkap sinah a hnubik aphanmi tichunglut tinbaw Type 209 diesel-electronic tichunglut tinbaw nihcun Harpoon tinbaw in rak kahmi rocket hna hmanh arak kah khawh. Type 209 hnacu Germany chuak Type 214 diesel-electronic tinbaw hmangin thlen an timh cuahmah lio asi.\n10. South Korea (tichunglut tinbaw 14). South Korea nihcun diesel-electronic tichunglut tinbaw 14 tiang angeih. Mah hna lakah 12 hnacu Germany chuak Type 209 an sii a dang pahnih hnacu anmah ram chuak Type 214 phun tichunglut tinbaw hna an si.\nMah Type 214 phun tichunglut tinbaw hnacu serchap an timh rih ruangah a rauh hlanah cun mahnak dirhmun sang an phanh lai tiah ruah asi. Mah Type 214 phun tichunglut tinbaw hna nihcun tichungah bomb tiangin akamh khawh pinah tinbaw in anrak kahmi rocket hna zong arak kap khotu asi. Crd; Vapual Thawngzamhnak


Kawl Hla Bak In An Van Phomh Than Ve Cang Hi. – Kawltu Team\nKawl Hla Bak In An Van Phomh Than Ve Cang Hi.\n(A tanglei bik ah a video a um lai) CNLD hla cu kawl hla bak in an van phomh ve cng hi. Tutan kawl hla i CNLD thazaang peknak hla satu hi Salai Aung Chin Asi. A thiam kho taktak. A tu lio cu kan Hlasakthiam pawl le an sunglawi kho taktak. CNLD siseh NLD siseh hla thar aa kan chuah piak peng.\nMah ti hin Pu. No Than Kap nih comment a pek, “Chin hmailam Chin in lairel in, Chin lamzin Chin in sial siseh. Chin ih bawi le lal diktak cu Chin si kumkhua seh. Hnamdang zo hman kan lutlun ah thu nei hlah hai seh. Chin future has to be decided by Chins alone. 💪Chin destiny must be shaped by Chins, because true masters of Chins are the Chins themselves. We are the captains of our souls, lives and our future.” tiah Comment a pek.\nA link hi click law a video a um lai https://www.facebook.com/100015743682671/videos/876580209543427\nVideo Credit : Salai Aung Chin\n← Pi. Naomi Par Hla Thar Cu A Tha Kho Tak Tak Si\nA ruang bik cu a van chim cang ko hi. →


Esther Kan Lawmhpi Tuk Nain Ka Dawtmi Benjamin Sum Ka Ruah Ka Lung Fak Tiin Hla An Phuah-Video – Chin World News Evening\nDecember 31, 2019 Salai Van Theihtlei\nMyanmar Idol Season 4 zuamnak ah Grand Final tiang a phanmi chinpa Benjamin Sum caah tiin Lengkhawm hlathar a chuak tthan. Rak ngai cio hmanh uh ngaih a nuam ngaingai. Benjamin Sum zong a nuam ngaingai lai. Kan hnu zongah Rap hla a phuahpiak hoi cang. Atu ah le lengkhawm hla a phuahpiak tthan i ngaih a nuam ngaingai a phuahtu ih Iron Sum Sum a si.\nA hlabia hi ttha tein ngai cio ulaw nan theihthiam ko lai. A hla hramthawk ah kan nau nu Esther Dawt Chin Sung lawmhpinak in a thawk hmasa. Cu lawngh si loin Benjamin Sum hnemhnak le thazaang peknak in a donghnak a tuah. Ngaihpiak cio uh.\nAhlabia pawl zeitindah a si ti ahcun “Myanmar Idol i pakhatnak a ngahtu Esther Dawt Chin Sung kan lawmhpi tuk ko nain kei ka dawtmi Ben Ben ka vun ruah ah thinlung hi a fak tuk ee. Hmanhseh a poi lo ee, ka thinlung i winner ngahtu Benjamin Sum, Benjamin Sum.\n” Na miphunpi hna nih na hnuin kan rak in bawmh lai. Hmanhseh a poi lo ee, kei ka thinlung i winner ngahtu Benjamin Sum Benjami Sum. Na miphun hna nih na hnuli in kan rak in bawmh lai,” tiin a hlabia hna u a phuah i a nuam ngaiin a sak. Atangah a hla ngaih khawh a si.\nKa te kuai thin naa tuk lai ah in kuat ih Ka Hni tuk@Sumsum sian nak in ka tar mi si\nPosted by Jess Boihboih Airawn on Saturday, 28 December 2019\nRIP. A Pu Sinah Kumthar Hmang Dingin A Kal Mi Hngakchia Kum 4 Cu Motor Pahnak In A Nunnak A Liam.


Review: Oriental Village Chiang Mai Thailand | Naturist Association Thailand\nNick & Lins, http://www.nakedwanderings.com: "When we walked through the gate of The Oriental Village, the only word that immediately came to mind was: "WOW". What a beautiful place, something we could have never expected when the taxi driver dropped us off in front of the building at the end of the road. Maybe it was the tropical garden that did the trick or maybe it was the nice row of white cottages, but we felt that it was something more. It took a minute to realise what, but then we noticed…


Zantim Khuamang Ah “Lumin” Cu A Nupile fale Hmai ah Mithli he Palik nih An Hruai Lio A Nupi A tap Tuk Zoh Ah lung A Fak Ko (+Video) – CHINLAND TODAY NEWS\nZantim Khuamang Ah “Lumin” Cu A Nupile fale Hmai ah Mithli he Palik nih An Hruai Lio A Nupi A tap Tuk Zoh Ah lung A Fak Ko (+Video)\nFebruary 21, 2021 admin Asia News 0\nKawlram lemcangthiam minthang “Lumin” cu a mah umnak inn ah February 20 zinglei nazi 1:00 Am ah palik nih an va tlaih tiah theih a si . Lumin te inn ah palik an va kal i kutka rak kan onh u an i hna tik ah an onh duh hna lo i an mah palik bak nih an kutka cu thir tan nak in an tan i Lumin cu a kut an khih i nawlngeitu nih va tlai u a kan ti an ti i an hruai colh .\nLumin nupi nih a thloh chih hna nain zeisan hmanh a tlai lo i khawika dah kalpi nan timh tiah a mitthli he a hal hna zong ah chim awk a tha lo ti lawng an leh i Lumin cu khawika ah dah an hruai lai timi zong theihlo in a nupi le fale hmai ah cun zantim khuamang ah palik nih lo diam an hruai ko .\nLumin hi CDM ah biatak tein a cawlcang mi a si i culawng siloin Celebrity pawl vialte zong ralkap uknak duhlo langhter nak ah biatak tein a hruaitu hna a si i a mah hi fek tein NLD ah a dir pengmi a si fawn . Tuan deuh ah khan Lumin nih hin cozah riantlai pawl hi office kailo dingin a forh hna tiah ralkap lei in tazacuai an timh cang mi a si .\nKawl ralkap nih an i timh bik mi cu zantim le khuamang ah mipi lei i an hruaitu a simi poah va tlaih thluahmah hna in , mipi lei cawlcang kho tilo dingin tuah i cu hnu ah nawlngeihnak hi an mah nih tlaih thai hi an i timh mi a si . Sihmanhseh diknak cu diknak a si ko caah tihding zeihmanh aum hlei lo i a donghak ah cun diknak thiam nih teinak a hmuh fawn te ko lai .\nAn Inn Cunglei In Thawngpang A theih Lengmang i , Tlangval Pahnih nih An va Zoh Ciammam Cu Inn Ngeitu Nu Cu A Kaa pit Bak\nZual Ko || Hakha Car gate Pawng ah A Zunzung Lio Mi “Pu Hleih Nawn” Motor nih A Nenh i A Nunnak A liam


Coronavirus zeirelloin Indonesia bazar cheukhat ahcun papalak sa an zuar rihpeng - Khuaruah Har News\nCoronavirus zeirelloin Indonesia bazar cheukhat ahcun papalak sa an zuar rihpeng\nPapalak hna cu minung hrangah tihnung tukmi zawtnak a chuahter khotu virus umnak hmun thabik saram phunkhat an si. Abikin SARS, MERS le tutan coronavirus COVID-19 hna cu papalak chungah a keumi virus phun he an ilo hna tiah theih asi.\nMahtlukin tih anungmi papalak hna cu Indonesia ram bazar cheukhat ah cun zuar peng asirih ko tiah Reuters thawngzamh nihcun alanghter. Tumuhun ah papalak zuartu Stenly Timbuleng nihcun a zuarmi papalak hna nihcun coronavirus an ngeilo kati tikah tampi ka zuar khawh tiah achim.\nMah pa Timbuleng nihcun puai can lebang ah hincun nikhat chungah papalak 50 – 60 karlak tiang ka zuar khawh tawn tiah achim rih. Papalak hnacu chaklei Sulawaisi ah cun ramchung mi hna duhbikmi sa asinak kongcu Indonesia meh chuan thiam pakhat asimi William W.Wongso nihcun achim.\nMeh chuangtu hna nihcun papalak thlaki tangi tibawm(gland) cu an hlonh tawn ruangah arim chiakha zong zeihmanh a umtilo tiah achim. Papalak hmul thianh dingah cun mei nih khangh le hrem asitawn. Mah cuhnuah cun a lu, thlaki le apum dihlak cu meh hang dingah coconut thei chung no he an chuan chih tawn.\nTuhrawng ah cun Jakarta khuapi telhin khuapi tamdeuh hna ahcun papalak mehhang cu menu chungin hlawt asicang tiah theih asi. Sinain chaklei Sulawaisi leiah cun tutiang zongah papalak sa cu an eirih pengko tiah theih asi. Atanglei ah khin a bazar ah papalak an zuar lionak a video a um chih rak hmeh law rak zoh ve.\n← Corona virus thar kawlram lungkua chung Papalak ah an hmuh\nChekhlat ningcang an thlen ruangah athimi le zawtnak ichonhbarhtu hnacu record serin Tuluk ramah an karh chin →\nThla Khat Chung Nikhat Ah Suimilam 22 Chung Game Ai Kahnak A Kut Khat Lei A Zeng


Aung La Nsang-Ka palhnak le ka chambaunak tampi um Ka Ngaihthim hram uh – Chin World News Evening\nNovember 2, 2020 November 2, 2020 Salai Van Sport\nChampion taisawm a put cuahmahmi Aung La Nsang nih naite ah De Ridder a tei lo hnu ah thawnglatu tampi nih biahalnak an ngeih. Thawngzamhtu Duwun Media 7 thawngzamhnak nih biahalnak an tuah. Cu i bia an halmi cu a tanglei ah ka rak taar.\nAung La Nsang nih cun,“Atu bantukin kan sung lai tiah ka zum ve loh. Keimah zong ka ngaihchia tuk ve. Asinain, minung timi cu ngaihchiat in um peng awk a si loh. Sungh timi cu ahopaoh nih ton khawhmi a si i hi nak in ṭhawn chinchin dingin ka zuam ve lai. Atu ahcun, ka ngandamnak zong a ṭha. Ka chungkhar zong an dam ṭhat ruangah ngaihchiat ding a um lo i zuam ding lawng a um.\n“Puai hlan ah Covid-19 kan i cheknak ah kan hawikom lakah Covid-19 ngeimi an um i kan puai zong an let ṭhan dengmang. Cu tikah, thinlung a buai tikah kan puai ah thinlung pek a har tuk. Ka hawipa Martin a hun sungh ve cu lungthin a vaivuan chinchin. Tutan puai cu ka timh ning bantukin ka cawlcang khawh lo caah ka sunghnak pakhat a si. Jiu Jitsu ka cawn lonak hi kum 2 fai a si cang.\n“Mithongh, chuih le vuak ning lawnglawng ka rak cawng. Tutan puai zong ka zoh lengmang tikah, a har tuk lem lai lo, ṭha tein ka zuam lai i ka tei lai tiah ka ruah. Atu cun, Brazil misual kuat Jiu Jitsu tiah kawhmi Jiu Jitsu ah Champion a simi he thla 2, 3 hrawng cawn kai tim. Tutan kan puai cu thongh dingin a ra lo i tlaih le reh dingin a rak rami a si. Tukum kum dongh hlanah voikhat tel cu i thongh ka duh tiah ka chim cang i, nawlngeitu nawl a si ti lai.\n“December thla chungah puaikhat ka halmi hna a si i an ka pe lai maw, pe lai lo ti ka thei rih lo. Cu i an ka pek lo si le January le February ahcun puai cu ka ngei lai tiah ka ruah. Champion taisawm cu cuh le lakṭhan ka duh i a rem an ti lo si le ahodah ka thonghpi lai. One Championship in ka dinh tikah kan chungkhar in Myanmar ah kan tlung lai i ka thiamnak pawl Myanmar mipi ka chimcawnpiak hna lai. Light Heavyweight ahcun thawngpang zeihmanh a um rih lo i Middleweight Champion taisawm lak ṭhan ka duh. Anih cu mi thongh le vuak dingin a rami a si lo.\n“Cucaah ka cawlcanghing ka thlen ai i Champion taisawm ka lak ṭhan lai tiah kai kam. Taisawm ka lak ṭhan hrimhrim lai. Tutan kan puai cu kan dihlak caah cawnpiaktu ṭha si hram seh! Keimah zong ka chambaunak le ka palhnak tampi a um i ka ngaithiam hram uh. A donghnak ah ka zuam chinchin lai i Middleweight taisawm hi ka lak ṭhan lai,”tiah Aung La Nsang nih cun a chim.


Kawlram Minthang Phyu Phyu Kyaw Thein Cu Kum 39 A Tling Cang Nain Tleirawl Te A Lo Peng Rih (+Video&Hmanthlak) – Onlinenungak\nKawlram Minthang Phyu Phyu Kyaw Thein Cu Kum 39 A Tling Cang Nain Tleirawl Te A Lo Peng Rih (+Video&Hmanthlak)\nMyanmar ram i minthang a si mi Singer, Pop, Rock, Glam-rock minthang Phyu Phyu Kyaw cu 22 April 1981 kum ah Rangoon khuapi ah a chuak. Kum 39 a tling cang nain, tleirawl te a lo rih ko tiin mipi nih an uar tuk hringhran. a aw a ṭha in ai danglam tuk ruangah Burma’s Lady Gaga tiin ramdang thawngpang zong ah an rak chuahbal cang mi a si.\nChristian chungkhar i a thanglian mi a si bantuk in, a hngakchiat lio tein krifabu zong ah choir ah hla arak sa bal cang mi a si. Cuti cun, ringawn lei vawlei cung ah kar a hlang lengmang i, Asia, Australia, US le Europe ramchung ti bantuk zong ah hlasak hi an rak sawm lengmang cang ti a si.\n2007 kum ah Singapore ram i an tuahmi 40th anniversary ASEAN concert ah Myanmar ram aiawh in arak i tel, Amsterdam khuapi zong ah mirang hlasakthiam minthang Jason Mraz he 2014 kum ah hla an sa ti bal cang.


Hakha Khuapi Thawngpang Cu Awww - News and Media\nHakh khua caah bawmhnak Gangaw lam gate ah tlaih a tong. Chin ramkulh, Hakha khua caah UNICEF le Save the Children bawmhnak cu Hakha khua chuahnak Gangaw lam gate ah tlaih a tong tiah Chin Human Rights Organization (CHRO) nih an Twitter cahmai ah an langhter. Atu bantuk in tlaih a tongmi bawmhnak thilrii vialte cu Hakha LIB 266 ah an fim dih tiah theih a si. Thli sinning theitu pakhat nih ” An hren hna cu kan theih, thawng dik a si ko. Sihmanhsehlaw a hnulei thawngpang pawl kan thei ti lo” tiah The Chinland Post ah a chim. CRD – TCLP\nRam Lawng” a si. Pu Chawn Kio nih cun, “Vawlei serka in ahohmanh um lonak ram, minung nehnang ngei lo ram,” a si ti. Cu ram le hmun ah mahte khuakhan lairelnak nawlngei in kan i uk, aho miphun kut tang hmanh ah kan um bal lo. Leido ral cu a rak tho sawk, miphun phun khat in kan rak um kho fom lo! Miphun dang nih pen le uk kan duh lo ruangah Tuluk ram chuahtak in atu Chinram hi kan tlak. Culio zong ah miphun dang nih uk le pen a um lo, a duh zong kan duh hlei lo. 1890 miraang ralkap zarual Hakha an phak tikah a pachuak in miraang doh awh ah an chuak i an rak doh. Hriam le naam ai thlau tuk, hriamtlai minung ah an i thlau tuk ko sinain an rak tei hna lo, a dongh mawrawt ah a rem in an rem hna.


Laimi nih dawtnak kan langhter Ning Part I – DOH PHIT\nLaimi nih dawtnak kan langhter Ning Part I\nLaimi hi zeitluk in dah midang dawt le khual dawt nan lungput kan ngei..\nLaimi cu dawtnak phung dawh ngai a ngei mi kan si. Miphun dang nih an ngeih lo mi, kannih i kan ngeih mi a tam pah men lai. Kan i dawtnak hi a hme bik ah aar pakhat zong in kan i daw i, a pipa lei ah cun sia hmanh in kan idaw, a karlak cu chim cawk lo, vok in ai dawmi zazat, caw ai thahmi zazat an si rih. Cu lawng a si lo, cite keukhat le tirawl khiatkhat zong in kan idaw. Miphun dang nih an kan tluk lai lo tiah kan chim ngam ko lai. Dawtnak cu a kauh tuk ca-ah kan òial cawk lai lo, a tawinak tu in langhter kan i zuam lai.\nKhual òihzah deuh kan ngeih tikah aarpi ti-lio kan thah ko. Cun khuami zaaraan ca i thil pipa a tuah mi cu sia tiang an thah ko hna. Kan chim cang bantuk in khuachingchan tlawn tikah dawtu nih vok thah a um i, caw thah zong a um. Anmah nih sa an i phurh khawh lo hmanh ah khua tiang an thlah hna. Dawtnak ti mi cu patkhat lawng i a kalmi a si lo, kutleh phung a si. Kutleh lo ahcun thang chiat a fawi. A rak daw hmasami nih kutleh kha an i ruahchan mi a si lo nain, a phung deuh in a kal.\nDawtnak timi hi a chan le a caan hoih in kal a hau. Cun kanmah ti khawh tawk in tuah ding a si. Hawi nih tuah cio hna ti phun in kan titvun zawh lo tiang va tuah zong kha hruh bia a si ve. Mirum pa nih cun nauchuak zong siapi kikawng in a zoh ko lai. Zaraan nih cun aar pahnih thum te in kan tuah awk a si ve ko. Asinain mirum nih sia cu fawi tuk in that hmanh seh law a òha cu a si hnga lo, phorhlawt ah an chiah ko lai. A pipa bik ah vok a za ko.\nHakha Post Rang Ciit zuamnak tlamtling tein an dih cang.. (video)\nTulio uar ngai mi mintami Wutt Hmone Shwe Yi hmanthlak\nKIA ngaknu pathum, an thilthuam he zohdawh taktak in an lamnak..(video)\nBody style bak mi kawlram sexy model Thin Zar Wint Kyaw hmanthlak cheukhat\nBody style bak mi kawlram model Thin Zar Wint Kyaw hmanthlak pawl


Wild Card In Tan Khu Kyaw A Vote Mi Hna Hi Milung Tlawm Nan Si: Thangte-a Hnialum – Chin World News Evening\nWild Card In Tan Khu Kyaw A Vote Mi Pawl: Wild Card in Tan Khun Kyaw a Vote mi pawl kha khuaruahnak a ngei tlawm deuh mi pawl nan si. Tan Khun Kyaw cu a rak tlak kaa hrawng i, MMID nawl ngeitu pawl he kha tluk i an buai kha nan rak theih dih ko lai, kha tluk i an buai hnu ah cun Tan Khun Kyaw nih hin Wild Card Vote hmu tam bik hmanh sehlaw MMID nawl ngeitu pawl nih zei ti hmanh in an au kir duh ti lai lo ti hi a fiang tuk mi a si.\nCu a si caah cun Tan Khun Kyaw a Vote mi hna caah cun ruahchan ding zeihmanh a um lo ti hi a fiang tuk mi a si, Chin Miphun a si mi le Chinram fa a si mi nih cun Tan Khun Kyaw nak in Yaw Kee hi a let 100 bak in kan Vote deuh ding a si. Yaw Kee cu mi thinlung thiang, mi nunnem, a lung put a ttha tuk mi a si i, Mipi lawmh a hlawh bik mi zong a si fawn.\nCu pin ah Chin Orginal, Chin Sit, Chinram fa bak a si fawn i, a tlin lo zongah Yaw Kee hi cu, Fak phu, ttanh phu, Conglawmh phu, Cawisan phu, Vote phu bak a si, tutan i Wild Card Voting zongah khua a ruat kho deuh mi pawl nih cun Yaw Kee an Vote dih ko lai ti hi a fiang bak mi a si. Yaw Kee tling hram seh. Credit: Thangte-a Hnialum


US Ah Pastor Lalsanga Fanai Nih Mual A Kan Liam Tak – FIAKFAIROCK\nUS Ah Pastor Lalsanga Fanai Nih Mual A Kan Liam Tak\nBy lian dang on September 16, 2020\nUS, Maryland State, Laurel khua i a um mi Pastor Lalsanga Fanai kum 86 mi cu Covid-19 zawtnak in mual a kan liam tak tiah thawngtheih a si. Siizung ah an admit i Can zeimawzat chung Doctor te nih an si khawh chung in an thlawpbul len ko nain September 14, zinglam nazi 7:55 hrawngah hin Laurel Hospital ah a hnuk a cat.\nHi mual a kan liamtak mi Pastor Lalsanga Fanai (kum 85) hi a nupi Pi Khuangziki (kum 82) he an tu le fa pawl he Maryland ah mah inn le lo te ah nuam ngai in khuana sa mi an si. America ramah hin kum 31 chung an um cang i US ram i a um mi vialte nih an bochan tuk mi le pa dirhmun in an zoh dih mi pakhat a si.\nPasal tha bochan tlak le Pathian a ṭihmi pakhat a si i Seventhday Adventist Pastor Retired a si. Cauk a chuah tawn i, hlaphuah zong a thiam tuk mi a si, a dongh nak bik i a cauk tial mi cu a mah a tuanbia (autobiography) a tial i a title ah “Rualbanlova” a ti.\nMipi nih bochan tuk mi minung pakhat a si mi zong nih hawi lo lo mi tiin tuanbia a tial tik ah cun minih bochan bak mi a si timi a fiang colh. Pastor Lalsanga Fanai i ruank cu American Mizo Society pawl nih an buaipi cuahmah lio (Mizo Chanchinthar)


Rual Lian Thang: ‘Caankarlak Chin State Cozah’ kan dirh herh » The Chin Express\nRual Lian Thang: ‘Caankarlak Chin State Cozah’ kan dirh herh\nRual Lian Thang degree a lak lio ah sunghno anu nih a lawmhpi lio - Thailand\nChin miphun nih hruaitu ṭha kan herh bik caan asi\nChin mipi kan pawcawm nak nganbik hi cozah rianṭuan le lothlawh rianttuan an si. 2014 milurelnak (သန်းခေါင်စာရင်:) nih Chin State ah cozah rian a ttuan milu 15,697 an um tiah a ttial. Nain nihin ah CDM tuah ruangah pawcawm nak nganbik pakhat asi mi a rawk. Cozah rian a rawh ruangah a dangdang sipuazi le pawcawm nak tampi zong an rawk, an ngol i kan mipi harsatnak fakpi an ton cuahmah. Cucu sipuazi lei harnak (economic crisis) kan timi cu asi.\nKan mipi le mino hna nih lamzawh in Kawl ralkap cozah duh lonak an langhter. Thla khat le cheu bak ralkap cozah duh lonak (peaceful protest) an langhter cang. Lamzawh ruang le CDM tuah ruangah bochanmi kan mino hna tampi le cozah rian ttuan pawl tlaihkhih, hrem le velh an tong cuahmah. A cheu cu ralkap le palek nih tlaihkhih ding in kawl cuahmah an si. Mi tampi ṭihphang in an i thup, asi loah chungkhat nupi fa kal tak in an zam. Cucu ramkhel harnak (political crisis) kan ti lengmang mi cu asi.\nHi dirhmun a simi sipuazi le ramkhel harnak kan ton cuahmah lio ah kan Chin ram le miphun a kilkam khotu ding Chin miphun hruaitu le cozah kan herh hrimhrim. Cucu atang lei bantuk in kan tuah khawh.\nPakhatnak, bu kip le party kip fonhmi “Caankarlak Chin State Cozah (Interim Federal Chin State Government – IFCSG or ကြားဖြတ် ချင်းပြည်နယ် အစိုးရ) kan dirh khawh. IFCSG kan dirhmi nih Kawl ralkap tangah kan him lo timi le kanmah tein kan i zohkhenh kho ko timi a langhter lai.\nPahnihnak, a fekmi federal ram ser khawhnak caah IFCSG nih kum 1 chungah “Federal” nan duh maw duh hlah tiin Chin mipi vote kan thlakter (Referendum) seh. Referendum ah teinak kan hmuh ahcun federal cozah ser khawhnak “political legitimacy” kan ngei lai. Cucu vawlei cung zei ram hmanh nih an kan al kho lai lo. Ramkel biaruah tik zongah hmual a ngei lai.\nPahthumnak, nihin ah Kawl ralkap le CRPH nih Federal kan cohlan tiah fiang tein an chim. IFCSG dirhnak in Kawl ralkap le CRPH an thinlung kan hneksak hna zong asi ve. An i biatak asi ahcun IFCSG an cohlan hrim lai. Kawl ralkap nih a cohlan lo zongah CRPH tal nih cun a cohlan hrim lai.\nTulio dirhmun zoh tikah kan mipi nih miphun hruaitu le kilkamh tu kan herh bik lio caan asi. Ngakṭah bang miphun dang hruaitu hnu a zul peng ding kan si ti lo. A donghnak ah nu ei pa ei bang buh ṭhing le meh ṭhing a kan eiter ṭhan ṭhiamṭhiam ding an si ko. A luancia kum 70 kan tuanbia nih fak ngai in a kan chimh cang.\nCaṭialtu Rual Lian Thang cu Thailand ram Chulalongkorn University ah Political Science degree a dihmi le Australia university ṭhabik Australian National University (ANU) ah Master of Environmental Management and Development a kaimi, Australia khualipi Canberra ah khuasami asi.


Australia le Germany um Chinmi nih visa sok loin Kawlram tlawn khawh si cang | THE CHIN EXPRESS\nAustralia le Germany um Chinmi nih visa sok loin Kawlram tlawn khawh si cang\nVoi dang ahcun Australia, Germany, Italy, Spain, Switzerland le Russia citizen paoh cu Kawlram tlawn duh ahcun kan ram um Myanmar Tanzung ah visa sok hmasa in ngah hnu lawngah tlawn khawh asi tawn.\nAtu cu Myanmar cozah nih acunglei langhtermi ram 6 citizen paoh cu visa sok hau loin kan ram tlawnnak nawl kan pek cang hna. Myanmar nan phak tik tu ah airport ah minung 1 $50 in visa kan in pek te hna lai (visa-on-arrival), tiah thawng a thanh.\nHi ram 6 citizen paoh cu 2019 October 1 thokin phanh-tik-visa-pek (visa-on-arrival) si cang. Kawlram khuapi 3; Yangon, Mandalay le Naypyitaw ah ramdang vanlawngtual (international airports) an um. Mahka airport i kan ṭum tikah minung 1 $50 liam in visa pek dih kan si lai.\nAustralia le Germany ah Chinmi tampi kan um. Kan caah thawngpang ṭha tuk asi. Vanlawng ticket cawk in duh tik paoh ah Kawlram va tlawn khawh si cang.\nMyanmar Khualtlawng Karhtenak Zung lutlai Daw May Myat Mon Win nih, “Myanmar tlawn a fawiter deuhmi upadi thar nihhin vawlei cung ramkip in khualtlawng a karhter lai ti kan i ruahchan,” tiah a chim.\nNi kum ah; Japan, South Korea, Hong Kong le Macau citizens paoh cu visa-haulo (visa-free) in Myanmar tlawnnak nawl a pek cang hna.\nChina le India rammi zong phanh-tik-visa-pek (visa-on-arrival) in tlawnnak nawl a pek hna. Kan ram ah Asia khualtlawng karh hna sehlaw kan ram chung chawlehnak ṭhangcho seh tiin a tuahmi si. An i tinh bang, tu kum cu Myanmar ah Asia khualtlawng an karh ngaingai.\nJanuary in August kar ah, Myanmar tlawng Japan rammi hi ni kum nakin 24% bak an karh, tiah Daw May Myat Mon Win nih a chim.\nHotel le Khualtlawng Vuanci Zung nih cazin a chuahmi zoh tikah, ni kum thokka thla 8 chungah Japan rammi 65,000 nih Myanmar an tlawn i tu kum cu 82,000 nih an tlawng cang, ti hmuh khawh asi.\n“Kan ram ah ramdang khualtlawng karh deuh hna seh tiin kum fatin promotion kan tuah peng. Thailand, Cambodia, Malaysia le Indonesia kan zuam hna a herh caah kan ram ah khualtlawng an karhnak hnga i zuam peng kan hau,” tiah Daw May Myat Mon Win nih a chim. — The Myanmar Times


Malaysia Lainu A Phuang Ṭhan Kan Pa Nih Nupa Si Dingin Ka Hal Peng I Ka Celh Ti Lo Hnu Ah Ka Pek Ka Voikhatnak Si Caah – Chin World News Evening\nJuly 15, 2019 July 15, 2019 Salai Van Hmuhning\nKa Virgin Nain Ka Thi Chuak Lo:Kei hi Hakha ah ka um i kum 20 ka si tiangah tlangval pakhat lawng ka ngei. Mah pa he zong cun i thianhhlimh tein kan um ko. Nu le Pa sualnak timi pakhat hmanh kan rak ruat lo. Ruah lo piin kan sang pa nih persal in aa ka cah i ka lungtling lo nain ka Nu le Pa bia al duh lo ah kaa thawh.\nMalaysia cu ka rak phan i ka Pasal ding cu ka zoh tikah a khan a niam, cun a hme i keimah he kan dir tti hmanh ah nufa kan lo pah. Ka lung a dong pah nain ka umpi ko. Malaysia kan phakka cu mi he innkhaan khat ah kan um hna i puanzar chom tein kan pa he cun kan it tti. Zan cu mi an tam tuk ko nain a ka hal peng i ka celh ti lo hnu ah ka pek. Ka voi khatnak a si caah a van luhka ahcun ttah chih bak hi ka duh.\nMalaysia nikhua linh chinchap i tak le tak van i hnur cu ka thlanpi bak in a ka peih. Ka kam kai seh chih, mi nih an kan theih lai ti ka phan si, ka caah pakhat hmanh a naumhnak a um lo. Cun le ka hawile nih Virgin cu a voi khatnak ahcun an thi chuak tawn an ti nain kei cu ka thi chuak lo. Asinain, zarh khat chung bak cu ka zun ka zun ah ka celh bak lo. Zusip nih aa ka ei zungzal.\nAsinan, a voi hnih voi thumnak ah cun keimah zong nih a naumnak ka thieh pah ve cang. Nain mipi lak i kan um caah duhning in kan tuah kho lo. A si khawh ahcun Laipa zong nupi ngeih dingin i timh ahcun ttha tein Innkhaan hlan hnu lawngah ngeih ding a si. Nu kan tuar tuk . Nu le va cu zalong tein umtti ding a si. Zantim lungduh biahalnak le biaphung chung in a hung luangmi a si. Credit: Vaurawngpar\nNote: Careltu nih hihi kan ruahnak in ka ttialmi asi lo ti kan theih piak uh. Credit kan pekmi nih a ttialning tein ttialmi asi. Kanmah nih kan ruahnak kan chapmi um lo. Cun Lainu minchiatter duh ruangah kan postmi silo ti kan theihpiak hram uh! Nu le va zalong tein umtti caan hmantti a herhnak a von chim phuanmi asi caah aherhmi thil pakhat asi ve. Hmanthak hi kanmah lainu an si lo. Tahchunnak sawhsawh ah lakmi asi.\nA Virgin Ti Lomi Nungak Pawl Nih Khan Cun Lanh Ko Uh Nan Ngaihchia Sual Lai\nAmak Chin Lengmang Ko Ee Kan Fanu Dawtmi Hi Lai Miphun Mintthattertu Pakhat Asi Te Lai (Video)


Satan kedan 666 cu minute 1 chungah an manh dih - THE CHIN EXPRESS\nSatan kedan 666 cu minute 1 chungah an manh dih\nUS rap hlasa minthang pa Lil Nas X nih Stan kedan a zuarmi tuah 666 cu minute 1 chungah an manh dih.\nLil Nas X le thilpuan company MSCHF i bawm in an zuarmi asi. $200 man hrawng a simi Nike Air Max 97 kedan tuah 666 an cawk i minung thi dor 1 cio an neh. A kamlei ah Bible ca Luka 10:18 an ṭial i tuah 1 ah $1,018 (Kawlram ting 14) in an zuar. Nizaan, Nikhatni ahkhan an zuar i tuah 666 cu minute 1 hlan ah kan manh dih, tiah MSCHF nih a thanh.\nLil Nas X nih “Montero (Na Min in Ka Au)” timi hla video aa chuah pah in setan kedan a chuah chih hi si. Hla video ahcun Lil Nas X cu tunglam lamnak tung in hell ah a ṭum i Satan cu horduhcuai in a lor i a thah.\nSoisel le thangṭhat a tong ngai\nMinung thi bak neh i “Satan kedan” tiin man fak taktak in an zuarmi cu South Dakota state cozah lutlai Governor Kristi Noem nih, “Hihi cu kan fale caah a ṭha lo, kan doh in kan tei hrimhrim a herh,” tiah a lungtlinlonak a chim.\nNBA le NFL player cheukhat zong nih an lungtlinlonak kong an chim len.\nNain, Satan Bu (Church of Satan) nih cun a thangṭhat ngai – US ram ahcun cozah nih ‘biaknak zalonnak (freedom of religion)’ a pek hna caah Satan Bu hna an dirh. Santan Bu dirh ruangah cozah nih tlaih a ngah lo. Upadi nih zei bu paoh dirhnak nawl a pek hna.\nNike nih tazacuai\nOriginal kedanh ngeitu Nike company nih “Anmah nawl in kan kedan sipuaizi an tuahnak caah taza kan cuai hna,” tiah a thanh.\n“Anmah ruangah Nikhatni kha Nike kedan a manh lo tuk. Lil Nas X he zeihmanh pehtlaihnak kan ngei lo. Atu bantukin Nike kedan hitin an tuah i an zuarmi hi zeihmanh a kan theihter lo i kanmah nih nawl kan pekmi hna zong asi lo. Cucaah, mi company thil mah nawl in sipuaizi tuahnak upadi in taza kan cuai hna,” ati.\nNain, Nike nih taza a cuaimi ahcun MSCHF lawng a telh i Lil Nas X min cu a telh lo.\nMSCHF company nih hin hmasa zongah Nike Air Max 97 kedan pawl cu “Jesuh Kedan” tiin man fak pipi in a rak zuar. Jordan Tiva ah a luangmi Pathian Ti (Holy Water) kan toihmi hna si, a rak ti.


January 6 ah hin US congress nih Joe Biden cu President sinak formally validates tuah timh ni a si. – Hakha Cherry\nRepublican congressman minung 140 cun Joe Biden nih electoral college a hmuhmi vote hi phungning lo a si caah kan kham lai tiah an chim cang. Pennsylvania state nih thimnak phung an tuahmi hrimhrim hi anmah state nih an zulh duh lo caah phungning loin tuahmi election a si caah kan hnon hrimhrim lai tiah Pennsylvania sate in thimthar mi Republican congressman pathum Marjorie Taylor Greene, Madison Cawthorn, Lauren Boebert, le Diana Harshbarger -nih an chim.\nMissouri senator Josh Hawley, kum 40 nih Electoral college vote cu a dohkalh caah congress ah debate an tuah khawh men. Debate an tuah i vote an thlak ahcun President Trump nih teinak a co khawh men tiah ruah a si.\nTrump Supporter pawl nih election ah vote firnak tampi a um. Mial-in ballot thlakmi hrimhrim hi a dik lomi a si. Aho nih vote thlak timi zong kherhhlai khawhmi a si lo. Facebook, Twitter le Google nih a herh lo tiang in election ah an ti thlak, ttanhlei ngeih tuk in thil an tuah caah mipi nih thil dik an hngal kho lo tiah Senator Hawley nih a chim.\nJanuary 6 ah hin Joe Biden cu US President ah an fehter kho taktak lai maw? Asiloah President Donald Trump nih a donghnak bik election result hnon an duhmi a hnon kho lai maw timi hi cu mi thinung a hnin ngaimi a si.Credit-Salai Lairamthang


Gen- Min Aung Hlaing Kawlram Chungah A Um Ngam Tilo Maw? – Chintanbo\nFinal round kan phanh cang caah teitu thawng kan theih hlan cu ngol bak hlah u sih. Kan kut kan thlir deng. Teinak aalaan kan tun dengmang. Ceuh le deuh te a si cang caah mipi kan lung aa rual a herh. Vuanthan pohpoh leng chuah loin inn ah um a herh lio caan a si. A herh cun inn dangdang zongah riah ding si ko. “Kan ton bal lomi lunretheihnak nih kan hmuh bal lomi lawmhnak a chuahpi lai.\nCredit :Tluangceu Thang


APOITUK HRINGHRAN. THANTLANG KAN CHUNGKHAT CHIMCIO HNA USIH – The Chinlung Post\nThantlang a ummi vialte ralring tein um hna usih, Hi ca arelmi vialte hna zong nih Thantlang khuasa kan chungkhat vialte hna zong chimcio hna usih, ralrin tluk atthami a um lo. Kan theihcio bangin tulio cu zawtnak biatak tein a vun karh lio asi caah ralring tein um cio hi attha. Thantlang ah naite arak rami cu Covid zawtnak angei tiah an chim.\nTutan ah zawtnak hrik an hmuhmi hi Pa Tuan Kip Thang asi. Amah hi Thantlang ah ninga chung arak ummi asi. Atuhi Pa Tuan Kip Thang cu Kalay sizung ah an chiah cang tiah theih asi. Tutan ah zawtnak hrik an hmuhmi pa hi aliamcia October ni 28 ah khan Thantlang ah arak ra mi asi, Ninga chung a um hnu November ni 1 ah Kalay ah akir tthan mi asi.\nCun amah hi Thantlang khuachung Sianginn sang Lahwahkah zung pawngah a ummi asi tiah an chim. Cun a um kalnak tete zong an langhter chih. Amah hi October Ni 30 ah zanlei sang ah khan Yawkhaye kunza dawr zong ah kunza a caw tiah theih asi. Hi konghe pehtlaiin thawng thanhnak an tuah mi cu a tanglei bantuk in an si hna.\nThantlang ah ninga chung a um mi Pa Tuan Kip Thang Covid-19 rungrul an hmuh le Kalay sizung ah quarantine an chiah. A tu i case an hmuh mi pa hi Oct 28 ni ah Thantlang a phan. November 1 ni ah Kalay ah a kir. Sianginn Sang Lahwahkah zung pawngah a um mi si. Market ah arpek ah a kal. Yawkhaye kunza dawr ah kunza Oct ni 30 zan lei ah a caw.\nSianginn sang Sung Ku nu te inn Gospel Biakiin thlang ah Nov. 1 ah a kal. Note : Ho poh timhlamh cia le ralring tein rak um hna sih. Atu ka van langhter mi hmunhma hna he ai peh tlaimi nan um ah cun ralring deuh in um tak i zuam uh law. Tiah an langhter.


Senthang Peng Khua 7 in Minung 6,000 Hrawng an Zaam Hna – Hakha Cherry\nMay 31 ah SAC ralhrang pawl Senthang peng ah an rak phak caah Surkhua telh khua 7 in khuami 6,000 hrawng an zaam hna, tiah thawng kan theih.\nAdang relthan:NUG nih PDF hi hman aa palh sual cun kan lo cikcek te lai.Atu ah kan theih bantuk in NUG cozah thar nih Kawlram ram chung raldohnak kong thawng kan thanh zau lai an ti. Zeitin an thanh lai cu hngalh a si lo nain Mipi ralkap PDF hi kuttlaih hriamnam tling an ngeih hlan ah rampi raldohnak a onh sual cun kan i tinhmi kan nganh kho.\nA ruang cu Kum 60 leng raldoh a cawng i rampi budget in hriamnam a caw mi i hriamnam tling ngeimi fawizaang tuk in tei i timh cu si kho lo. Raldoh ah cun no.1 hriamnam a herh bik.\nSAC ralkap cu ram pakhat pi hmanh a doh kho ve mi hriamnam tling a ngeimi an si caah minung tha kan i tluh zongah hriamnam thazaang an dan tuk cun final round ah mipi sungh a fawi te.\nCu ti kan ti tikah thachiatnak ca chimmi si bak lo. NUG nih a rannak in PDF hi hriamnam tling a damhpiak a herh ti nak si.\nCun tha tein PDF le NUG hi an i pehtlaih a herh fawn. Atu an dirhmun zoh ah cun lung an cing pah lo.\nPDF raltuk a cawng i training a dihmi zong an tampi nain um sawhmi an tampi. Atu PDF training kai liomi hi hngak rih hna uh tiah an kan ti i kan um rih ko tiah PDF pakhat nih DVB interview tuahnak ah a chim.\nAtu kan dirhmun in ralkap kan doh ning hin cun tei awk an har. Kawl nih peuh- kyar-an ti bang thli thup bawh i kah lawng te a si tikah kan mino hna zaangfak tuk an si. A bat zong an ba. An nunnak tiang zong a liam thluahmah cang.\nAtu lio PDF nih SAC an doh ning cun plan an suaimi kha an palh lo bak hau. Hmunhma an theih dih hau fawn. Luh chuah thut dir thiam tak hau rih. An i palh sual cun chikhat lo ah thih dih an fawi. A ruang cu SAC nih hriamnam ngan an hman pah lengmang.\nCucaah a sikhawh chung in NUG nih hin PDF sipek tlangcung ralkap an si ah ralkap i hman a timh ko si cun hriamnam hme he a ngan he tling tein damh piak seh. Sii ai lei thlawp nak tiang in damh seh. Vanlong kahnak zong cawk piak hna seh. Cu hnu ah kahnak nawl hi chuah sehlaw PDF vialte nih anmah le umnak cio in voikhat ah SAC hi doh hna seh law an tla rup ko lai.\nAtu cu hmun cheukhat lawng ah doh le thah an si tikah a si kho lo. SAC ralkap an dih cang ati mi kan um. An dih naisai lo. A thimi nak in a nungmi an tamtuk rih.\nCucaah tei nak hmuhnak ding ah NUG kut ah tampi thil aa hngat. PDF hman a palh sual cun mipi tamtuk nunnak a liam lai. Kan duhmi democracy zong kan hmu kho lai lo.\nNote. PDF timi ah tlangcung ralkap zong an i tel kho.Mipi ralkap poh kha chim duhmi cu a si.Credit-Tluang Ceu Thang\nNUG nih PDF hi hman aa palh sual cun kan lo cikcek te lai


Breaking News; Chindwin tiva chungah ralkap tilawng le tank a phorh tu tilawng an kai – Chintanbo\nSeptember 13, 2021 admin MYANMAR NEWS 0\nChindwin tiva chungah ralkap tilawng le tank a phorh tu tilawng an kai\nSagaing Ramthen, Monywa khua in tuni September thla ni 13 zinglei ah ralkap tilawng pa 1, Speed Boat le tank, le hriamnam thilri a phor tu tilawng pa 5 cu Chindwin tiva cung lei ah an kai tiah theih a si.\nTank le hriamnam thilri hna cu Aung Suu Mon, Hnin Wei Wei Htun bantuk tilawng hna telh chih in a dihlak fonh in pa 5 nih an phorh a si. Khuaika hmunhma tiang a kai lai ti cu theih a si rih lo.\nRalkap tilawng cu a luan cia mi ni ah khan Ayewarwaddy tiva in a rak kai i Chindwin tiva chungah a voi 1 nak ralhrangbu ralkap nih tilawng ralkap hman tilawng an hman a si tiah theih a si. Crd; Khit Thit Media\nKan ram buai ruangah Mizoram lei ah a dor mi hna cu September 12 tiangah 1252 an si cang tiah theih a si i, tam deuh cu Mizoram he ramri khua ah an i dor. A rak lut chap mi an um peng rih caah a tu dirhmun ahcun a zat ciah hi chim a har ngai rih.Tam deuh hi cu Cherhlun, Thingsai, Hngarchhip, New Hngarchhip, Bualpui- H an um hna.\nRalzaam hna kong he pehtlaihin South Tuipui MLA Dr. R. Lalthangliana, Health minister nih an eidin le an umnak sak nak caah a ruah piak hna pinah Mizoram cozah zong nih a si khawh chungin kan zohkhenh lai. An ngandamnak zong zohfelnak dingah Cherhlun public health care, Thingsai PHC le Hnahthlial district hospital in sii lei riantuantu hna zong fial an si lai.\nKa area chungah thinpang thlalau in a rak i dor mi hna kan unnau hna hi ka zaangfak tuk hna, paw tam in kan chiah hna lai lo, a herh ningin um nak le eidin zong a herh ningin kan ruah piak hna lai tiah Dr. R. Lalthangliana nih a chim.\nKan ramchungah CDF le ralhrangbu hna an i kap i khuami cheukhat hna cu september 10 in Mizoram ah an rak zaam i, a tu Mizoram ah a dor lio mi hi Cherhlun khua ah minung 80, New Hngarchhip ah minung 250, Old Hngarchhip ah minung 60, Thingsai ah 700, Bualpui-H ah minung 108 hrawng an um tiah theih a si. Crd; The Chin Post\nBreaking News; NUG nih United Nations cu Rinhchanawk a tlak hrimhrim lo tiah cathanhnak a chuah cang


Trump Vote Dingin A Forhtu Lai Pastor Cheukhat Le Hruaitu Zong Sualnak Ngampi Nan Tuah – Chin World News Evening\nKeimah duhning le ruahnak ka van chim ve ahcun US ram tuanbia ah a um bel lomi, US democracy uknak le US mipi zei rel lonak US tuanbia ah a muichia bik a ttialtu le a tuahtu, Trump dantatnak ah tiah a taangmi ni 12 chunghi president ttuanter ti loin, Mike Pence nih Trump i din lonak tuah a fialmi a pom lo ruangah Pence tuk president sinak pek i ni 12 chunghi ttuanter hna seh law a ttha hnga ka ti, na felman laksawng ah tiah. Mahcun US mipi thinlung a damter deuh lai i Trump ttanhtu pawl an lung a fim deuh lai.\nCuve bantuk in Trump cu vote pek ding in mi a forhtu, Laimi pastor cheukhat le vawlei lei hruaitu cheukhat pawl le Media ah duhpoah in lih le hrokhrawl in Trump ttanhtu pawl ruahchannak a pe pengtu hna, mipi zaran thluak a hrawktu le Trump ttanhtu cheukhat pawl nih mi cattialmi tangah khawmenh (comment) dawh lo ngai le holh chiakha pek a hmangtu pawl nih Laimi (Chinmi) nan unau cheukhat sinah ngaihthiam halnak tuah uh law a ttha tuk lai ka ti. Culawng siloin, a bik in Pathian sinah ngaihthiam nan hal i nithum chung rawl-ulh in thla nan cam a hau lai ka ti.\nAruang cu nanmah pawl hi Laimi (Chinmi) tuanbia dawh loin a ttialtu nan si ve ti khawh nan si i Chinram le Chin miphun a hrawktu le a khangtu nan si ve. Chin miphun le Chinram caah thluachuah a phur lotu/a khamtu nan si fawn. Chin miphun le Chinram mui a chiattertu le belmang a nalhtu nan si. Culawng hlah nan i thawh riangmang i nanmah duh tein Trump cu Pathian thimmi hmanmi le umpi mi le thluachuah mi a si nan ti rih.\nMahkong ah Pathian a lung a rawk tuk lai. A lawm lai lo. Pathian nih nan sinah biahal awk tampi a nei lai ka zumh. Ziah ka biathiang, Bible chungah Trump bantuk minung ka hmannak hna a um maw a ti lai. Ziah Khrihfa tuanbia zongah Trump bantuk cu sualnak dohding ah le ka ram kauhnak ding caah ka hmang bel ttung hna lo, mah zong cu nan tuak lo maw an ti hna lai.\nCucaah Trump ttanh le vote pek cu pialsual/kalsual phunkhat a si ko. Trump vote pek ding in mi a forhtu hna. Lai pastor cheukhat le vawlei lei hruaitu cheukhat zong sualnak nganpi pakhat nan tuah ve ti khawh a si. Kan Lai miphun le kan Lairam caah thluachuah a khamtu le a dawntu nan si ve ti khawh a si. Mah ruangah Pathian sinah ngaihthiam nan hal a hau lai. Raldoh a duh tukmi le mi puarhrang, Republican party ttanh cu mithah duh ve bantuk he a lo.\nKhrihfa mi cu Bawi Zisuh bantuk in nunnem nun le toidor nun a nei ding tuk kan si deuh. Trump bantuk lungput le ziaza a neimi, Pathian nih a hmang bel hna lo. Ka fim ngai tiphun in le ka theihdih tiphun in, hehtiah Trump ttanh ding le vote pek ding in, video le cattial in mi a forhtu hna bantuk pawl khi Bible nih cun “MIHRUT” a ti hna. Trump ttanhtu Laimi cheukhat cu Trump nan ttanhnak ah Sodom le Gomorah khuami hna tluk tein nan sual ve cang ti khawh nan si.\nCucaah Pathian nih Lai miphun le Lairam cungah dantatnak a tlunter nak hnga lo le a thluachuah a kham lo nak ding caah rawl ulh thlacamnak cu nanmah le nan umnak khua cioah rak tuah tengteng uh tiah kan cah hna/kan forh hna. Biden le Harris le Democratic Party cu hi hnu a tlawmbik kum 8 in US ram caah le vawlei cung ramkip le miphun kip caah Pathian nih hmangchin ko hna seh! Credit: Van Tum\nKim Jong Un Nih North Korea A Uk Bantukin Trump Zong Nih An Chungkhar In US Rampi Uk A Duh


Salai ZT Lian Nih Kawl Ralkap Lubik Senior General Min Aung Hliang Interview Tuah A Timh Lio – Chuncha News\nSalai ZT Lian Nih Kawl Ralkap Lubik Senior General Min Aung Hliang Interview Tuah A Timh Lio\nInterview tuah dingin ka zuam cuahmah liomi pawl: (1) Kawl ralkap lubik Senior General Min Aung Hliang interview dingin ka nawl lio asi . Amah approach a tuah khotu bik tiin ka ruahmi Chin miphun chungin pakhat nih a ka zuam piak lio. Atlamtling lai maw /lo ti a fian rih lo .\nA mah he tonbiaruahnak ngeih khawh ahcun Kawlram ralkap ruahning tampi kan theih khawh hnga. (2) KIA ralbawi General Gun Maw he tonbiaruahnak interview tuah dingin ka nawl lio asi . A mah he a neihniammi sinah chimh piakding in ka nawl cang . A tlamtling lai maw /lo a fian rih lo .\nA mah zong interview ka tuah khawh ahcun tlangcung miphun pawl nih ramkhel kong le dothlennak kong ah theihngalhnak tampi a kan chap lai tiin ka ruah . A tlamtling zong tling lo zongah interview tuah dingin ka zuam ding hi ka rian asi ko . Cucaah atlamtling ahcun lawmh um tuk lai , atlamtling lo le zeiti tha . Credit: Salai ZT Lian\nVei Party Phu Cu An Che-Ne A Tha Pah Ti Lo Caah An Lungrawk Cang I ‘Kan In Bawh Lai I Kan In Thah Lai, Kan In Velh Lai’ Tiin\nApoi Ko: Anai Phakan Vawlei Cimnak Weikha Khua Cu Atu Zingah Vawlei A Cim Than


CNF le CNA cu Nunnak in ramle miphun ca ah an tuan i nang cu na ka lawng in na tuan rih. – Hakha Cherry\nCNF le CNA hi zeitluk i na sawisel le na volhpamh len zawng ah a zawrchuk hlei lai lo.CNF le CNA sawisel nak n tial ruangtu ah khan nai hlawk lo deuh Miphun zuar ning phunkhat a si ca ah naj hlawklo ngai ngai ti thei. CNF le CNA cu Nunnak in ramle miphun ca ah an tuan i nang cu na ka lawng in na tuan rih.\nCNF le CNA hi thawngchin seh ti na duh cun rak i thawh ve law an sin te ah tile rawl din ei hna rak cawng ve. Kumkhat ah target tuk mi tlawm te na thawh ruang khan na duhpoh in na ti awk an silo.Nihin ah cun kan ram chung ah ramhruai tu mizei poh nan duh poh in nan ti ngam hna na in.\nRalkap le ralkap bawmtu pawl cu nan ti ngam bak ruam hna lo hi awh ..Mikut in rul tlaih i tim hlah nangmah nih na tlaih ngamlo ah cun daiten kal tak law na ca ah tha deuh. .Credit-Pakim Bawitlung\nAdang relthang:Ralbawi pawl hnulei in dirhthohtu minung 23 lak ah Dr. Andrew Ngun Cung Lian aa tel.Hi minung 23 hna hi; MAH fale (tuufale) Aung Pyae Sone, Myo Yadana Thein, Khin Thiri Mon, si hna seh, U Ne Win tuufale Aye Ne Win le Kyaw Ne Win hna an i tel.\nCun, Dr. Thet Thet Khine, Eden chawhrawlnak Chairman U Chit Khaing, Htoo Company Chairman U Tay Za, U Aung Thaung le U Thura Shwe Mann hna he rian ah aa pehtlai mi hna le SAC Advisor Dr. Andrew Ngun Cung Lian an i tel. Hi hna hi tangkalei phihkharnak tuah ding an si tiah World Trade Union phu hnih a si mi ITUC le UNI Global Union nih an thanh.Mizzima Credit-The Hakha Times


2019-2020 Fimcawnnak Kum Hakha Pengkulh Chung In Tanghra Thiamhlei A Awngmi Cawnglomhnak An Tuah – THE CHINLAND POST\n2019-2020 Fimcawnnak Kum Hakha Pengkulh Chung In Tanghra Thiamhlei A Awngmi Cawnglomhnak An Tuah\nTanghra Awn Thiamhlei Laksawng Peklio/IPRD Chin\nSalai Bawi Lian Sang|TCP-Kalay| August 24, 2020| Chinram Hakha pengkulh chung 2019-2020 fimcawnnak kum ah tanghra thiamhlei a awngmi hna cawnglomhnak cu August 21 zing 10:00 ah Chinram fimcawnnak zung Taungzalat hall ah an tuah. Mah an tuahnak ah Hakha pengkulh bawi U Aung Ko Oo le Chinram ramkulh fimcawnnak zunguk bawi U Bi Ku Du hna nih cawnglomh laksawng peknak le biachimnak an ngei tiah IPRD in kan theih.\nCun, Hakha pengkulh bawi U Aung Ko Oo nih Hakha Siangsangrun No.(1) in 4 D a hmu tu Master Cung Chin Sang (thiamhleinak voi (3) –Luyichun hmu balmi) le 4D a hmutu Tha Hlei Tial(thiamhleinak voi (2) Luyichun) hna cu cawnglomhnak laksawng a pek hna. Chinram Fimcawnnak zunguk bawi U BiKudu nih tang 9 in thiamhlei (Luyichun) a hmu mi hna le Hakha peng uk bawi U Myint Oo nih tang 8 in thiamhlei a hmumi hna cawnglomhnak laksawng an pek cio hna.\nMah dih cun, Thiamhlei an hmuhnak sianginn hna Hakha Siangsangrun No.1 le No 3. Sianguk hna cu Pengkulh fimcawnnak bawi U Van Bik le cawnglomhnak ca a pek hna. 2019-2020 fimcawn kum ah Hakha Siangsang run No. 1 in thiamhlei (3), Siangsangrun No. (3) in thiamhlei 3 le an dihlak Mi(6) an chuak kho.\nKawlram chung ramkulh, ramthen awnnak percentage chiabiak ah Chin State(21.20%) le Cozah Fimcawnnak Zung thenning a chiabik – Shan (Nichuah lei) – ( 20.29%) 6D ngahlonak hmunhma – Chin & Karenni (Kayah), 6D tambik hmuhnak hmunhma – Mandalay, Kawlram Tanghra phimi 910,229, A awngmi – 291,798 (32.06%) an si.\nPrevious Gospel Singers Group nih Paletwa Ralzam Ca Hlasak Bawmhhalmi Sing 115 leng An Hmuh\nNext Aibur Khuami Mai Annie Ngun Kip Sui Nih 5D In Tanghra A Awng


DOWNLOAD thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml.3gp .mp4 | Tooxclusive/Naijaloaded/Waptrick\nDownload thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml\nFree Download and Streaming thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml on your Mobile Phone or PC/Desktop, Download thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml, Download thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml.3gp, Download thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml.mp4, Download thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml.mp3 Format, thay i bn thn t u n chn ti sao khng h lm c phuonghahtmlhtmlhtmlhtmlhtmlhtmlhtmlhtml Download\nRecent Search: thay i bn thn t u n chn ti sao khng h lmWCTRmwenye.htmlperakum.htmlosoufia will make you laugh away your sorakibini.htmlRenvoyée第2回ふ組かくれんぼラジオ【detangling.htmlmarvels avengers a day official reveal theavily meaning.htmlbesprechung.html.html.html.htmlhaledahaiti panafricanisme afrocentricite par masterkraft turn me on.html.html.html.htpreview 2 effects in low voice in confusМалайзия.and and 2019updeez.html.html.html.html.hpolvo.html.html.htmldownload bro shaggi 3gp comedy.html.htmlWhatsApp Funny VideosLansanganbraniganjohnny drille simi halleluya hallelujah ADMIT!!frankreich makrons staatsdiener gehen auMINTcomedy111.htmlada ivelekpe(luciano.htmljira.html.htmloklahoma vs baylor highlights sooners puturning a used 50 laptop into a retro emSakdinaCasemirodavido atertangkap.htmlmobile legends animation episode 16 bladMalcriadoallwwwwww.htmlदार्जीलिंगnuclear fire noodles challenge mukbang ajoe jonas watches himself fall fall and Treytours)seed.htmlfrank lucas drug dealer mini bio bioSlimesNigerian Comedyhun.htmlrelaxamento.html.htmlreal ghost caught on cctv camera.html.htwhy do disney remakes keep making money.PubMed'sghen tp 12 htv phim tnh cm vit nam hay nBaronyPandreahouse impeachment inquiry taylor and kenall1500dota2.htmllagu paling sedihangel westlifeofficial NAFSIchitePiraquivephyno ft davido viedo.html.html.htmlBrushes!!Udannsarah reeves anxious stripped.html.html24.04}ansel elgort shows off his most importanstacey walker endorses bernie sanders fovuelvas.htmlKohlirave in the grave aronchup songextractions.htmlkhoj.htmlmirchi.htmllove(gbeku by dresh)uduboyscomedy.html.hlucy.htmlburmese.htmlhorrid henry heroes.html1212 spiritual number meaning 1212 numbehonor v30 and v30 pro phone reviewnew phsword art online alicization war of undeSpillsbattle of jagsari.html.html.htmlcoldplay daddy lyricstonto dikehs secret out brown bleached g[공시생LFERDAvideo khesari lal yadav antra singh priya20.htmlbrainwashed.htmlwwe2k17.htmlOywinona.htmlblanco oro hit me up ella me llama prod doraemon movie treasure island in hindi


Believer Biak Inn Thantlang a ciam, Ralhrang kut in. Biak Inn 12nk mei an duah mi asi. – Hakha Cherry\nBeliever Biak Inn Thantlang a ciam, Ralhrang kut in. Biak Inn 12nk mei an duah mi asi.\nJune 24, 2022 Hakha cherry Uncategorized 0\nZULTU 12 LE BIAKINN 12 CIAMNAK\nBeliever Biak Inn Thantlang a ciam, Ralhrang kut in. Biak Inn 12nk mei an duah mi asi. Jesuh nih Zultu 12 lawng athim nak sullam he aa rup ngai. Thantlang peng hi Pathian rianṭuan tu tampi a hrin tu kan si. Baptist lei in anih anih ti vialte hi Thantlang peng ngawt deuh asi. RC lei in Bishop le Siang Bawi te anih anih ti vialte Thantlang peng lawng asi. Thantlang peng mi Founder minthang hna cu: Bishop CK No Chum, CJC (Old), Believer Church, Thantlang peng nih dirhmi asi. Vawleipi ah dirh cia mi Krifa Denomination asilo.\nDr. Lian Sai, Church On The Rock: Rev. Dr. J Ral Bawi, UPC, Rev. Dr. Mang Hit, Holiness, Rev. Amos Thang Chin, BCM: Adang ka theih lomi an um khawh men. Bible Siang Inn Founder zong Thantlang peng deuh lawng te kan si. Uanthlaar nak le porhlawtnak si loin, Pathian nih an kan thimh hlei mi kan si. A Krifa bu le a pennak caah ti kha hmuhsak duh mi asi.\nBeliever Biak Inn cu 23 June (Puur thla) 2022 ah Rallokap nih mei an duah. Biak Inn mei an duah mi 12nk asi. Nambar vialte kan fonh dih ahcun; Pathian Lambar 7 asi (2+3+1+2=7). Jerusalem Temple zei rello tu le hrawktu vialte sarthih in an thih ngawt dih. Pathian Biak Inn hi vialte mei duah tu hi an thih sawh sawh lai ka zumh bak lo kei cu: MAH le Rallokap tlukin Pathian Biak Inn zeirello tu le a hrawk tu hi Vawlei tuan bia ah aum ballo. Hi hnu zong ah a um ti lai lo. Phuhlam tu cu KEIMAH ka si tiah Ralkapbu BAWIPA nih a ti. JOB Bantukin Pathian Thluachuah let 7 kan co nak tu si hram seh. AMEN.\nRev. G. Za Ṭhio a thawngṭha chimh ka ngai hmasat na Biak Inn asi. Hi tluk a tung a niam mi Keimah hi ka fapa nih Thlapa hung ka lak piak a ka ti, Ka fapa nih a ka bochan bangin Pathian bochan uh tiah thazang a rak kan pe. Nihin tiang ka sin ah anung zungzal. Sayaci Vai Se pumh kan sawm ve I a duh lo. Annih le UPC hi hna ankan chet tuk ka rem hna lo an kan ti. Biak Inn pawng um ah aa pumh duh lo bik an si lai, anih le Sihni Siang Zel hi. Mizo aw ṭha Liankhuma hlasak le Thawngṭha kan rak ngai nak hmun asi rih. Evan. Hrang Bik Ceu nih pek nun a rak cawn piak hna I ka ngai ve. Dei lei suimilam 3 dengmang tiang an lam rih. Kan I hngilh kho lo Innpa vailte.\nHi tluk in Thantlang fa nau Harnak kan tawn, Innlo tampi relcawk lo a ciam, Biak Inn vialte an ciam dih Rallokap kut in, cu lio ah Pathian rianṭuan tu le Evangelists aa ti mi Thantlang fanau cheuh khat nih Trinity le Oneness kong bia nan I elh salam mi hi, ka khuaruah har bik asi. India Mizo ram tiang nan tuk fawrh hna. Thantlang rawkral nak le tuksapur harsat nak he kan I pehtlai lo, ati mi nan lawh ngai ngai. Pathian minung nan si ko tak tak ahcun: Krifa mi le mipi hremhtu; Biak Inn meiduah tu kha pei sual nan phawt ding asi cu:\nTipil pe tu Johan cu anau nupi a chut tu Herod kha pei ceihngia ati ngam kha. Trinity le Oneness hi vawlei pi ah vawlei Mifimthiam hna nih an rak I elh bal. Aphi an chuak kho lo. An I tei ve ve lo caah, a pahnih in an zumh ve ve mi asi. Vawleipi nih elh awk an ruah mi asi lo. Freedom in Faith, zalon tein zumh khawh asi timi Democracy hi nan I fiang rua lo. Trinity phu nih an mah tein zumh ko hna seh, Oneness phu nih zalon tein zumh ko hna seh, hna hnawh ding an si lo. Keimah ka hman deuh nan ti zungzal ahcun Ralhrang lungput ken nan si. I elh ti hlah uh. Democracy Suttung pakhat asi ve mi Freedom in Religion le Freedom in faith timi kha nan buar I nan zulh khawh lo ahcun: Federal ram he nan I hlat tuk. A pennak le a dinfel nak kha kawl hmasat uhlaw, Zeizong te chap chih nan si lai a ti. Oneness le Trinity hi a rat hmasat ding asi lo.\nKan Pastorte le Tukhal cheuh khat nih bia nan I elh I thiamco nan duh kar ah Innlo zeizat dah a ciamh cang, Biak Inn tampi an ciam cang, Mino le nan Krifa member tampi kan nunnak a liam cang. Trinity le ONENESS nan I elh nak cha cun: MAH te Ralhrang Rallokap tu hi sual phawt deuh uh law, tuan tein ral kan tei deuh hnga tiah agenda ka chuah pi. Siangpahrang le uktu ṭhalo poah cu Profet vialte nih an sik hna, an mual pho hna, rolung an bunh hna. Kan nih cu mah le mah pei ro lung kan I bunh hi, apoi tak tak asi. Raldoh pi tlak CHINMI kan si rua lo.\nVawlei pi level in a ropui I a ṭhat mi BIAKINN kan I ngeih nak tu ah cang hram seh.Crd-Saya Rungkaw\nSaul siangpahrang nih David cu thahding in voi tamtuk a kawl\nPeng kip CDF upa pawl interview ka ngaih cio ah peng khat ah hriamtlai milu 1000 a phan mi um lem ti lo khawh a si.\nCommunity Ah Mithi Kan Ngei\nBawipa pekmi nunnak le caan cu man ngei in na hmang maw?\nKarenni Le Karen Ram Ah Raldoh Bangin Kanram Ah Asi Ve lai Lo Ti Khawh Asi Lo\nPu Thla Cung thlah nak bia tawi:\nṬihmi Le Phanmi


CACC Nih Scholarship Phunli In Minung 25 Renglo Bawmhnak An Pek Hna Lai - THE CHINLAND POST\nCACC Nih Scholarship Phunli In Minung 25 Renglo Bawmhnak An Pek Hna Lai\nTawk Tling Thang| 2019 July 9| CACC (Chin Association for Christian Communication) tawrelnak in tuahmi cathiam bawmhnak education scholarship phunli cu tukum 2019 kum zong ah pehzulh in bawmhnak an pek than hna lai tiah kan theih.\nHi kong he pehtlai in CACC- Development Department Secretary Pastor Ram Nawn nih, “Tukum zong kumdang bantuk in CACC tawlrelnak in fimcawnnak kong ah scholarship phunli in bawmhnak pek than an si lai. Form zong kan zuar i atu cu kan phih cang. Minung 50 hrawng nih an sok, atu hi kan chekpiak cuahmah lio hna a si. A rauh hlan ah meeting kan tuah lai i committee nih scholarship pek dingmi thim le fehter an si lai. Cun, scholarship petu hna nih an pek khawhmi minung zat leng in CACC nih chap an si le si lo zong kan ceihchih te lai. Hi scholarship cu kumkhat ca lawng in pek an si, a ngah ciami zong nih sok than khawh a si” tiah The Chinland Post ah a chim.\nHi scholarship phunthum cu Secular program a kaimi lawng nih sok khawh asi, biaknak lei cu sokkhawh a si lo tiah kan theih. Scholarship phunli cu a tanglei hna hi an si.\nVan Kulh Foundation\nTial Lian le Hniang Tum Scholarship\nCACC-CMC, Korea Scholarship\nRachel Kim Foundation\nHi schorship cu Korea ummi Rachel Kim Foundation nih pekmi a si. Kumkhat ah minung pahnih, minung pakhat ah ks. 200,000 pekmi scholarship a si. Hi program cu 2018 kum in thawkmi a si. CACC nih minung pahnih an chappiak i 2018 kum ah minung pali an pek hna.\nHi education scholarship cu biaknak lei si lo mi secular program a kaimi hna lawng nih sok khawh a si.Cun minung pakhat nih phun thum chungah pakhat lawng sok khawh asi.\nCACC in AGS – Rev. Paw Luh nih, “Vankulh foundation scholarship hi 2009 in kan thawk. 2009 in 2017 kum tiang ah 88 kan pek cang hna. Rev. Tial Lian le Hniang Tum Scholarship hi 2016 in kan thawk 2016 le 2017 kum ah a zapi minung 4 kan pek cang hna. CACC-CMC, Korea Scholarshiphi 2016 kum in kan thawk. 2016 kum le 2017 kum ah an zapi minung 21 kan pek cang hna” tiah The Chinland Post ah a rak chim.\nPrevious Pu No Than Kap; Chinram Zapi Le Ramthen Cheukhat Ah CNLD Party Thimnak Kan I Cuh Lai\nNext Pu No Than Kap; CNLD Kan Tlaihtleng Cu Tlukrualnak Le A Dikfelmi Federal A Si


Christmas Fimnak: Na Fimnak Nih Khrih He An Naih Ter Maw? (Matthai 2: 1-12) – BEECHŸ THANG\nDecember 14, 2020 Beechy Ram Tin Thang\nChristmas Fimnak: Na Fimnak Nih Khrih He An Naih Ter Maw? (Matthai 2: 1-12)\nKan Baibal chungah theihfianh a harmi thil tampi an um. Jesuh Khrih chuahnak kong he pehtlai in mifim hna tuanbia hi pakhat ah aa tel ve. Kan ngakchiat lio Church School kan rak kai thok in an kong le thil sining cu a kan cawnpiak i kan theih tuk ko nain hi mifim hna kong ah leh a har ngaimi thil tampi an rak um-Pazeizat dah an si? Khuazei in dah an rat, Zeicandah an rauh? Jesuh Khrih chuahnak kong he pehtlai in Baibal chungah khuaruahhar ngai in an hung lang i khuaruahhar ngai in an lo ṭhan. Sihmanhseh thil pakhat kan fian khawhmi cu, chankhat hnu chankhat sermi minung nih Jesuh Khrih cu pehzulh in kan kawl tikah mifimmi kan karh chin; kan tam chin thluahmah ti hi a si. Na fimnak nih Khrih he an naih ter maw? Mifim hna tuanbia chungin kan cawn khawhmi thil Pathum in kan zoh lai.\nMifim Hna Khual Lam hi ZUMHNAK ruangah asi\n“Judah siangpahrang a si lai dingmi ngakchia a chuakmi cu khuazei ahdah a um? A Arfi nichuahlei in a chuah kha kan hmuh…”\nNuam ngai tein anmah hmunhma, mah le Inn le lo chung teah a ṭhu i khua a sa ko mi, minung kha ṭih a nung taktakmi khuallam kal/zawh dingah zei nih dah a lem hna? Dawtnak nih maw? Rumnak nih maw? Fimnak nih maw? Thiamnak nih maw? An si kho ko. Sihmanhsehlaw, mifim hna an tuahsernak hi ZUMHNAK ruangah a si bik lai, tiin zumh a si. Judah siangpahrang a si lai dingmi ngakchia a chuakmi cu khuazei ahdah a um? an ti tikah zeitluk in dah hngalh duhnak aa telmi biahalnak dah asi! An bia ah- Ngakchia a chuakmi cu– tiah Jesuh chuahnak kongah Lunghrinnak an ngeih lo zia kha a lang i an biahalnak cu- Khuazei ahdah a um?– ti asi. Arfi an hmuh-Jesuh chuahnak tette-Arfi- cu a tak a si! Khuazei ahdah a um an ti. “An zumh bakmi cu Naute A Nung ko,” atu hi hmun khatkhat ah a um ko ti kha a si. Cu lio ah an nun nih a duh bikmi le an herhmi dihlak cu kal in naute kawl a si. Tinhmi ṭha tein an ngeih. Cucu Naute Kawl ding kha asi. Cu Naute hmuhkhawhnak ding caah zeizong vialte kaltak in ṭihphannak in a khatmi, an kal ballonak khuallam i va kal ding kha an duh tuk, an ngamh tuk i, an i thim. An caah hmun him a si komi an inn le an lo kha Siangpahrang, Jesuh kawlnak ding caah cun kaltak an sian tuk.\nAn innpa hna nih zeitindah an ti hna hnga tihi ruah awk a um ngai. Khual ma nan tlawn hnik? an ti hna lai. Khuazei ah nan kal lai? An ti hna tikah, Khuazeiset kan kal lai ti kan thei lo, ti a si lai. Zeitlukdah a hlat? kan thei ṭhiamṭhiam lo. Zeican dah nan va rauh lai? Kan thei ṭhiamṭhiam lo, tiin an hei chim hnga. Mifim hna caah hngalh lomi ngakchia, Naute nih thil tamtuk a tuah lo maw?\nA fiang lomi kha ton awk ah, Inn le lo, khua le ram, chungkhar sahlawh, chuahkehnak khua kha kaltak in phanh bal lonak hmun, khuazei a si zong theih lomi, zeican a rauh lai le zeilam a si lai zong thei loin, ṭih a nung ngai mi khuallam kal ding i lung awṭawm lo tein i thawh ko cu- minung mit in zoh ah cun “Hruh” a si ko. Mifim hna cu an hrut maw? Misual an si maw? An lung a fim ti lo maw? An hrut lo, misual an si lo, an lung zong a fim ko- an nunnak lam a hruaitu le hi thil khuaruahhar a tuah ngam tertu cu ZUMHNAK tu a rak si. Zumhnak kan ngeih lo cun Khrih kan tong kho lai lo.\nPathian kawlnak khuallam paoh ah ZUMHNAK aa tel zungzal. Zumhnak loin Pathian lungton khawh a si lo. Zeiruangah? Hebrew 11:6, “Ahohmanh nih zumhnak loin Pathian lung ton khawh a si lo; zeicahtiah Pathian a fuhmi paohpaoh nih cun, Pathian cu a um i Amah a kawlmi cu laksawng a pek hna, ti kha an zumh awk a herh.” Zumhnak a ngeimi minung hna cu tuanbia chung ah hin, an theih lomi thil tuah ding ah atu le atu hneksak an si lengmang i an tuah lengmang tawnnak kan hmuh…\nMifim Hna Khuallam hi Pathian Biak duh ruangah a si\nMifim hna nih hi khualtlawnnak lam cung i an van i thawh bak ah a rak ummi hmuitinh pakhat cu PATHIAN BIAK DING a si. Sui le Frankinsen zihmui le Mura zihmui hna cu Pathian pek awk ah an i ken. Laksawng an i kennak nih a langhtermi cu an khual tlawnnak ah an i tinhmi hi Pathian biak awk a sinak kha a si. An laksawng nih hmelchunhnak an ngeih. Sui nih Rumnak, Fankinsen cu Pathian biaknak ah hman tawnmi sinak a si. A kan cawnpiakmi cu Jesus Pathian fapa a sinak kha asi i, Mura zihmui cu mithi ruak thut lonak ah hmanmi a si caah; a sawhmi cu Jesus cu misual kan ca i raithawi dingmi meiceu- a sinak kha a langhter, tiah Bible thiam nih an ti. Pathian an biaknak ah laksawng lawng siloin thildang tampi an um rih. Pathian biaknak ah Raithawinak/Pekchanhnak aa tel peng. Mifim hna nih an zeidah an pek?\nMifim hna nih Pathian biak awk ah an pekchanhmi thil dang an um len rih. An mipum in Pathian biak awk ah khuallam an kal. Hilio chan ah khual kal timi cu a fawi lo i a nuamh lo caan a rak si. Ral tampi an tong kho. Mifim hna nih lawm tein mah inn le lo teah um khawhnak vialte kha Pathian biak awk caah cun an kal tak dih. An chungkhar, an khuaram, an inn lo le an hawikom vialte kha Pathian biakawk ah an kal tak dih (Pathian biak awk ah kan chungkhar le kan hawikom philh i kaltak kha a kan cawnpiakmi cu a si lo…)\nRome 12:1, “Cucaah ka u le ka nau hna Pathian nih a kan zaangfahnak a ngan mi ruang ah hin, Pathian sinah a nung in pekchanhmi raithawinak bantukin i pe tuah u: a rian ah aa pumpemi le cohlan awk tlakmi si tuah u; cucu biaknak taktak Pathian nan pek awk biaknak cu a si” A ti. Anung in pekmi raithawinak bantuk; aa pumpemi nun le cohlan awk tlak in ipek hi Biaknak taktak, Pathian kan pek awk biaknak a sinak kong kha kan hmuh.\nBiaknak Taktak ahcun Raithawinak, ipekchanhnak aa tel zungzal. Pekchanhnak tel loin Pathian biak khawh a si lo. A nganbikmi Raithawinak, Pathian kan pek khawh mi cu -KAN MAH- mipum, thinlung ruahnak, ngeihchiah chawva dihlak hi an si. Kei cu Pathian zeihmanh ka pe lo tiah nan ti men lai. Sihmanhsehlaw, nan/kan pek kan ti khawh. Kan i pumh tikah, kan pum kha amah kan pek a si. Kan caan kan pek… COVID zawtnak pulrai ruangah Biakinn ah kan phan kho lo nain mah le inn cio ah Zoom le Social Media Dangdang hmang in Amah kan biak khawh ṭhiamṭhiam ko-Anung in pekmi raithawinak bantuk in kan i pek a si, Pathian aa lawm. Pathian biak awk ah na tuah mi thil vialte kha a mah Pathian na pekmi raithawinak an si. Pathian nih a duhbikmi raithawinak cu zeidah a si ti kha kan fian a hau.\nPathian nih a duhbikmi raithawinak cu KEIMAH ka si ti kan fian kha a si. Pathian nih raithawinak caah kan sin in a duhmi cu, KAN THINLUNG, kan DUHNAK- hna hi an si. Bia kan i hal dingmi hna cu: Pathian pek ka duhmi hi zeidah asi? Pathian biak awk ah thlarau khuallam cung ah kal ka duh maw? Hi bantuk harnak caan lio ah Pathian biak awk ah lam na kawl maw? Pathain ka kawl maw? Kan sining dihlak Pathian pek kan duh maw? Jesuh a kawlmi Mifim hna lak ah hin- KAN I TEL VE MAW? Mifim hna cu Pathian Biak lawng kha an nun nih a duh i, an sining, an chawva, an inn lo le an chungkhar, an khuaram vialte kha kaltak in Pathian biak an ngamh caah Bible nih mifim a ti hna nak a si. Amah biak awk ah kan fim ve maw?\nMifim hna Khuallam ah a cangmi thil pakhat cu THLENNAK a si\nCaang 12 nak zohtikah, “Pathian nih an mang ah Herod sin i kir ti lo ding khan a chimh hna i cucaah lam dang in an ram ah khan an kir,” Lamdang in an kirnak kan hmuh.\nMifim hna nunnak ah Mi lungthin a la ngaimi thil pakhat cu: Jesuh an biak hnu ahcun an ratnak lamhlun, lam ṭhing khan an kir ṭhan kho ti lo. Minung kan nunnak zong ah Pathian he kan iton ahcun kan nun ning aa dang, aa thleng. Kan nun tawn ning he aa khat kho ti lo. Pathian le kan minung sining nih a duhmi kha an va tong i Pathian nih amah duhning in a rak thlen. Cu thlennak nih cun kanmah kha a kan thlen ṭhan ve tawn. Pathian he iton tik paoh ah hin THLENNAK hi a chuak.\nGenesis chungah Jocob cu Pathian he an ipaihnak, pathian he an itonnak kong kan hmuh. Gen. 28:21, “Ka pa inn ah him tein ka kir ṭhan ahcun nangmah cu ka Pathian na si lai.” Jacob zong Pathian he an iton hnu ah a thih tiang, a nun hlun ning in a nung ṭhan ti lo. A nun aa thleng!\nA tuhi Christmas caan, Mifim hna tuanbia kan theih lio caan asi. Zeiruangah Mifim an si? Zeicatiah, ZUMHNAK an ngei, PATHIAN an kawl, Pathian ton awk ah an ngeihmi vialte kaltak an ngamh i an sian; An zulhmi lam AN THLEN. Hi thil vialte an NUNNAK ah a can cu, ngakchia Jesuh ruangah a si. Nang le kei kan nunnak ah Thlennak kan kawl ve maw? Tukum COVID zawtnak pulrai lio Christmas ah Jesuh kan kawl ahcun kan nunnak cu aa thleng ve hrimhrim lai. Kan nunnak ah a um tawnmi thil sining vialte an i thleng lai. Jesuh a chuak, Lung awṭawm lo tein, Amah biak awk ah kan tlaihchanmi vawlei thil, suingun chawva vialte le kan inchungkhar, sahlawh rualchan vialte kha kaltak in, Mifim hna bantukin Ngakchia Jesuh kawl ve cang u sih. Kan nunnak ah Christmas Fimnak tlung sehlaw, thlennak a um khawh nakhnga Fimnak petu Pathian nih thluachuah kan pek piak ko seh! Merry Christmas to you all!\nPrevious DAWTNAK IN HRUAIMI CHINRAM (Beechy Ram Tin Thang)


vreeni mänke 16. Mai 2014 um 09:14\nBenish Khan 18. Mai 2014 um 06:37


Trump Campaign Legal Adviser Jenna Ellis nih 100% kan dik; Atu hi cu a hram thawk lawng si tiin a chim cang\nA fiang cang lai tiah zum lio ah a hram thawk lio a si tiah an vun chim hoi cang. 2020 cu a buai tak tak, zeibantuk bia hi dah zum ding ti zong mipi nih an thei ti lo, thil dik mi cu a hnuah a vun lang te ko lai ti hi mi tampi lungput a si cang\nTrump Campaign Senior Legal Adviser Jenna Ellis nih cun 2020 Election he pehtlaih media pawl thil tuah ning cu he tiah a soisel hna. An duh mi lawng an langter i coverage an tuah. An thil tuah mi hi fih nung tuk hrinhrang\nMah hi US ram a si, a dawng tiang President Trump caah kan dir lai tiah a chim. Ellis hi Trump campaign lawyer Rudy Giuliani & Sidney Powell he bia a chim ve. Nan fake news headline ruangah zeihman thil tha zong a lang kho lo\nTrump campaign case hi civil lei ah kalpi si seh law, kum a rau lai, Court nih a zoh fel lio mi hi mipi ruahna/public opinion lawng a si rih. Media ah kal u si law, unbiase jurors a si. unbiased jurors cu nan si hrim lo\nJournalist hna hi jurors an si lo mi hi a pawi lo, nan ruahnak nih zeihman sangtlaihnak a ngei lo, Journalist dik cu courtroom ah judge, bench ah a thu mi, bia a kam mi hna hi an si, separation of powers ah hin nan bias/thleidang nan hmang tuk.\nNan ruahning a her lo/opinion, thil sining tein thawngthanhnak tuah tawn ulaw, US election nih a sunglawi ngai lai. Atu hi hmai lei kan ram thil a cang ding mi kong a si. Kan ruahning hi cu zei ah kan rel hna lo.\nconstitutional provisions & corruption a um mi hi a dawng tiang thil sining kan langter dih lai. A tu hi cu a hram thawk lawng a si. Mah hi US a si, Trump caah kan dir peng lai/This is the United States of America and we stand proudly for President Donald J. Trump. Thank you.” Credit-RTK\nBe the first to comment on "Trump Campaign Legal Adviser Jenna Ellis nih 100% kan dik; Atu hi cu a hram thawk lawng si tiin a chim cang"


Myat Thet Thet Khai: Ka Nu Cycle Luchin Pei Ka Khuh Ko Cu, Ka Him Ko Lai – The Cherry Par\nMyat Thet Thet Khai: Ka Nu Cycle Luchin Pei Ka Khuh Ko Cu, Ka Him Ko Lai\nKa fanu na rak kir lai ding ka ruahchan tuk nain, inn in na chuak hlan ah na nu nih ka fa i ralrin mu, na himnak ding caah tha tein i ven mu, na nu ka thinphang tuk. Ka nu Cycle luchin pei ka khuh cu cycle luchin nih a ka kham ko lai. Ka nu aho nih dah a ruah manh hnga? Kan ram daihnak caah duhlonak a langhtermi mipi pawl cu Meithatnak motor ti pipe in an kah hna, ri an chiahmi phung zong kan buar fawn lo. Ka himnak ding caah keimah tein himnak ka kawlnak ah keimah thah dingin an kah ko mi cu, zeitin ka veng kho ve lai ka nu. Ka fanu na rak kir than lai ka ruahchan tuk nain, na nu nih mu, na thladem te hmanh ka hmuh manh lo tikah ka thinlung cu zeitluk in dah ka thinlung cu kekuai lo cu a um khawh ve lai, ka celh lo tuk ee ka fanu Myat Thet Thet Khai aw..\n← Miphun lungrual Caan/ Time to united!\nBreaking News: Kawl Ralkap Uknak Hrawh dingin US Congress nih Resolution introduce tuah khawh a si cang →


Fimcawnnak | Radio Veritas Asia\nFanu le fimcawnnak\nHlanlio kan nunphung ah nu hi pa nak in a niam deuh ah an rak chiah. Nihin nitiang zongah nuu le pa thleidannak hi kan ngei rih. “Nu hna sianginn kaiter cu midang caah phaisa dih men a si” tiah a ruatmi zong an rak um tawn. Zeicahtiah kan nunphung ah nupi an `hit tikah nu hi pa ta a si cang timi ruahnak in an fanu, an farnu cu midang nih an i lak cang tiah ruahnak a um. Nu nih sianginn a kaimi cu a va pale chung caah a si deuh tiah ruah a si. Cucaah, nu pakhat nih tanghra voikhat a sungh ahcun kum hnihnak an nolhter duh lem ti lo mi nupa an um len rih.\nInnchungkhar pakhat ah an nu nih a fim i a that ahcun cu innchungkhar cu an i nuam i an thangcho. Miphun thanchonak cu innchungkhar thanchonak in aa thawk. Inn chungkhar nomhnak le thanchonak cu nu le pa fimnak le i zuamnak in hmuh khawh a si. Pasal nih zeitluk in fimthiamnak ngei ko hmanhsehlaw nupi nih fimthiam nak a ngeih ve lo ahcun an innchungkhar thanchonak donkhannak a um tawn. Cu lengah, nu hi pa nak in fale hna he caan tam deuh an umti i fale hna a chimhhrin kho deuhmi an si. Nu nih fimthiamnak a ngeih i an fale hna kha thate a cawnpiak khawh hna ahcun an fale zong an fim i an thangcho ko. Cucaah nu nih fimthiamnak ngeih ding hi miphun `hanchonak ah a biapi tuk mi a si.\nSianginn chung le sianginn leng fimcawnnak\nSianginn kai i catang sang cawn, degree sang lak in cawnmi kha sianginn chung fimcawnnak kan ti lai i, sianginn kai lo in trainings, seminar hna le a dangdang hmuhtonnak le ca relnak in cawnmi kha sianginn leng fimcawnnak kan ti lai. Fimcawnnak hi sianginn chung lawngah cawn khawhmi a si lo. Cu bantuk in fimthiamnak zong hi cataang in rel khawhmi si lo i, degree zongin tah khawhmi a si lem lo. Sianginn kai lo zongah fimthiamnak hi kan cawn khawhmi a si. Cu caah cataang sang a kai kho lo mi hna cu fimthiamnak an ngei lo, an ngei kho lo ti awk a si lo. Mah le riantuannak, pawcawmnak cio ah fimthiam nak kan ngei. Mah fimthiamnak kha santer chin dingah kan cawn peng, kan i zuam peng cu a hau.\nLothlo tu nih lothlawh thiamnak kha sang deuh in thiam chinchin zuam a hau. Sianginn kai in lothlawh thiamnak a cawn khawhlo hmanh ah trainings, seminar hna kai in cawn a hau. Lothlawh thiamnak a santer khawh lo ahcun lothlawhnak in a hmuhmi cu a karh ti lai lo i kumhra a tuan zongah a mahning te a si peng ko lai. A `hangcho kho ti lo pinah tumchuknak lei hmanh a panh ko lai. Zeicahtiah vawleicung minung hna hi nikhat hnu nikhat an fimthiam chinchin i an thangcho thluahmah. Cu lio ah, mah dirhmun ah dir peng ahcun mihnu ah tan lengmangnak a si ko cang.\nFimcawnnak in thanchonak leiah\nMiphun phunkhat thanchonak caah fimcawnnak hi a biapi bikmi a si. Fimcawnnak nih mi pakhat cio i rian tuankhawhnak thazang a karhter. Mi tampi fimthiamnak an ngeih tikah mibu thawnnak ah a chuak i, a hmun zungzalmi thanchonak taktak cu ngah khawh a si. Nain a biapi ngaimi cu a thami fimcawnnak kan ngei awk hi a si. Atu kan ngahmi fimcawnnak nih kan miphun duhherhnak le pumpak kan duhherhnak a kheng kho maw ti hi ruah a hau. Kan fimcawnnak hi kan ram sersiamnak caah le kan miphun thanchonak caah a si awk a si.\nCucaah, Chinram le Chin miphun nih kan duhherhmi a kan pe kho ding fimcawnnak caah kanmah tein lamsial a herh cang. Lothlawh in pawcawmmi kan tam deuh caah lothlawhnak he aa pehtlai mi fimthiamnak le cinthlaknak (agriculture) lei fimthiamnak hna hi training, seminar hna in siseh a phunphun in cawn le thiam i zuam awk a si. Lothlawh thiamnak lawng si loin a dang fimthiamnak a phunphun kan ram chungah kan cawnkhawh i kan ram chungah rian kan `uan khawhnak dingah i zuam cang usih. A thami fimcawnnak hi `hanchonak a muru a si i a lam kip in kan fimthiamnak a san cang ahcun sifah than tilo a hmun zungzal mi thanchonak taktak cu a si lai.\n- Saya James Ngun Hre


Trump nih dan a kan tat hoi: US tlawn a duhmi $15,000 bak chiah hau cang lai – Onlinenungak\nUS a tlawng i a tang behmi an tam ruang ah December 24, 2020 thawk in Myanmar rammi US tlawn a duhmi poah nih aa-ma-khan caah bond US dollar $15,000 bak chiah chung a hau cang lai. Caan rikhiahmi chung a kir lomi poah cu $15,000 an sung beh lai, a kirmi cu pek than dih a si lai. Student visa in a kalmi cu bond chiah a hau lai lo.\nDantat a tongmi hi Myanmar lawng a si lo, a dang ram sifak 23 an i tel ve. Trump a policy a nun chung cu Laimi nih US um chungkhar tlawnkai a har deuh chin lengmang lai tinak a si. Salai Lungthli Tum\nCoronavirus Khamhnak Sii A Ser Tu Dr. Ugur Sahin Le Anupi Konglam Hi Relphu\nPlizer Covid-19 zawtnak khamhnak kakuaise a serhchuahtu hna cu siibawi Dr. Ugur Sahin le anupi an si. Plizer Covid-19 hi atu tiangah hmual a ngei bik le zumhawktlak bik Covid-19 kakuaise asi. Dr. Ugur Sahin hi Turkey ram chuah a rak si, anu nih kum 4 asi ah a pa riantuannak Germany ah a rak pempi hna. Dr. Ugur Sahin hi Muslim biaknak a biami asi. Hlan lio mipem pa nih hi tlukin vawlei cung a nawnnoktu Covid-19 kakuaise a serhchuah khawhmi cu mipem mithmai a cawisang taktak.\nHi siibawi pa le nupi nih an serchuahmi kakuaise cu 2020 dih hlan ah USA ah chunh thawk dingin CDC nih a tial. Aho pawl dah an chunh hmasa hna lai, siloah usapek an si lai timi cu an chim lo. Sihmanhsehlaw a fiangmi cu fawile bai ah zapizarang chunh khawh asi dawh in a um lo. Siibawi pawl, siisaymah pawl, ralkap, palik, tar, ngandamnak tha lo pawl chunh hmasa dawh an si. Hngakchia kum no hna pawl chunh le chunh lo ding cu hlethlainak tuah chap a hau rih men lai tiin CDC nih a tial.\nThe Food and Drug Administration nih a lungtlinpi bakin kakuaise phorh le phawtzam colh khawh dingin United vanlawng pawl cu tuni ah an zuang thawk cang ti asi. Kakuaise chunhnak biatak tein an tuah khawh hlan caan karlak cu hmaihuh ihuh, kut i tawl pah lengmang le mibu hrial rih kan hau ko lai. By – Salai Z T Lian


Breaking News : Trump Caah Thawngpang Tha Tak Tak A Chuak Than Cang. – Kawltu Team\nBreaking News : Trump Caah Thawngpang Tha Tak Tak A Chuak Than Cang.\nBochan bak mi Dr. PC Biakkima nih Biden Vote a tamter tu Seh ttha taktak mi cu tleih asi cang. Thawngpang Thar lawmum taktak mi asi bak asi. A tanglei lei ah video kan vun langhter lai i mah video ahcun fiang te le tling tein rak ngai cio uh Thawngpang thar te bak asi. Dr. PC Biaksiam hi kan theih cio cang bantuk in a hramthok tein US Election kong thawngpang thar tete a kan thanh peng tu kha asi. Thawng fiang taktak in a rak kan thanh peng mi cung zongah a cungah lunglomh awk ngaingai asi. A tanglei video ahhin Tling tein ngaih khawh asi.\nSource: INP MIZO\nFarrawn Khuami Pu Nawl Uk naa sa cannak kongah thil umtuning fianternak\nTihbual khua Pu Ceu Mang phuhri ah hi naa-tum hi Pu Rual Lei le Pa Bawi Uk nih a ruak in an hmuh. Farrawn khua tlangval pakhat (Ling Kon naupa) zong a ruak hmuhtu ah aa tel ve.\nPu Duh Tling (Pu Rual Lei tupa) naa si tiah an ruah caah, Pu Duh Tling cu thawng an thanh . Pu Duh Tling nih cun a saa rak can chung awk ah a rualchan pawl a sawm hna. Pu Duh Tling a va phak tikah cun a sa cu an rak can dih cang i, a kawrong a van zoh than tikah amah naa a rak si than lo. Khuami dang naa a si hnga maw tiah an hlat than i an zoh cio tikah , kan naa a si lo an ti cio. Cutikah, Farrawn kan unau naa a si sual hnga maw tiah an chawnh hna tikah Pu Nawl Uk naa a si lai an ti.\nPu Nawl Uk cu a ra phan i Tihbual pawl nih hi naa a thimi hi Pu Duh Tling naa ah kan ruah sual i kan i palh. Nangmah naa a si maw ? A sa zong pakhat hmanh kan phur lo nangmah lungtling ten awh an ti. Cu tikah , Pu Nawluk nih cun “Nan rak can cu a tha tuk,kei cu ka riantuannak te a si le a sa ei zong ka duh lo, a mui hmuh zong ka duh lo” tiah a leh hna. Cu tikah ,Tihbual pawl nih cun ” A zeisihmanh ah na zatlak tuk, facang tuan lio nan si fawn le na riantuan pawl ca tal ah an ti i a lu le a sa cu Pu Rual Lei le Pu Nawl Uk tupa (Bawite) nih a thlam ah an va chiah. Pu Nawl Uk a nu le a pa nih ” Hitihin nan rak fimtawl cu a tha tuk, rak hmuh hlah ulaw a thu dih ko hnga cuteh, a tha tuk ko” an ti. Cu tikah Tihbual pawl nih ” A sa kong ah nan siarem ning tein khuami zong phone kan in chawnh piak ko hna lai” an ti i Pu Nawl Uk nu nih ” Ahau lo a thu dih lak ding pei a si ko cu” a ti hna.\nKan hnakkar ah a tang tukmi Uk Te,\nThinlung in kan in ngaihchiat pinak mithli hna hi, Ningzak le ngaihchiatnak sertu ah an cang te sual hnga maw??\nBy, Tihbual na nelthuang hawi pawl\n← Fisrt Lady Melania Trump Nih Christmas Tree Phun Phun He White House A Van Langhter Mi Cu A Ropui Ko(Video).\nCongratulation! Esther Cu Wikipedia Bak Nih A Konglam A Tial Cang. →


Kawl Ralkap Lutlai Pawl An Tangka Chiah Mi Cu Australia Cozah Nih A Cek Piak Hna I,An Hmuh Mi Cu An Khua Ruah Har Tuk I An Lau Ko. – Chintanbo\nAustralian Nih Kawlram Ralbawi 7 An Bank Account An Cek Piak Hna Cu An Lau Dih.Australian ram nih kawlram ralkap hotu 7 hna i Bank Account an cek piak hna cu an khuaruah a har tuk. Australian ram ah an neihmi Inn le lo le phaisa pawl cu la kho ti lo dingin an phih piak dih hna ti a si.\nRalkap hotu 7 hna i an Bank Account ah Billions tluk phaisa an hmuh hlei ah Millions tluk manfak mi inn le lo pipi an cawk cangmi an hmuh. Bank account i phaisa vialte cu chuah kho tilo dingin an tuah cang.Cun, Millions tam taktak man inn le lo an rak cawk mi pawl zong kawlram ah si loin ramdang ah a si. An neihmi inn le loram ah kal kho lo dingin an Visa pawl zong phih piak dih an si lai.\nCun, An cawk cia mi Inn le lo pawl zong midang kut ah zuar kho tilo dingin tuah piak an timh hna. A dang an hlathlainak ah USA ram ah pakhat a um, Canada ah pakhat a um. An mah le ram pawl cio in phih piak dih an zumh. Mah hi a dikmi a si…\nHi thil hi ralkap lutlai deuh pawl long an si rih i,a dang an kut tang i a ttuan mi hna zawng nih hi bantuk hin, singapore le Hongkong te hna zawngah an chiah lai tiah an zumh.kawlram ralkap pawl hi,kan ruahnak deuh in an rak rum tuk ko cang. rak share cio u.\nSource: Martin Swe